text:
BIBELE YI HUNDZULA VUTOMI BYA VANHU
A Ndzi Rhandza Baseball Ku Tlula Hinkwaswo!
LEMBE RO VELEKIWA: 1928
TIKO RO VELEKIWA: COSTA RICA
MATIMU: A NDZI RHANDZA MINTLANGO NI KU GEMBULA
VUTOMI BYA MINA BYA KHALE
Ndzi kulele ePuerto Limón, ku nga doroba leri nga eribuweni ra le vuxeni bya Costa Rica. Vatswari va mina a va ri ni vana va nhungu naswona mina ndzi wa vunkombo. Tatana u fe loko ndzi ri ni malembe ya nhungu. Kutani hi sale hi hlayisiwa hi manana.
Baseball a yi ri engatini. Ndzi yi rhandze ku sukela loko ndza ha ri ntsongo. Loko se ndzi ri muntshwa ndzi joyine xipano lexitsongo xa baseball. Loko ndzi ri emalembeni ya va-20 naswona ndza ha tlangela xipano xolexo, ndzi komberiwe ku ya tlangela xipano lexikulu eNicaragua. A ndzi nga swi lavi ku ya eNicaragua, hikuva manana a a vabya hi nkarhi wolowo naswona a a ndzi n’wi khathalela. Kutani ndzi arile. Hi ku famba ka nkarhi ndzi tlhele ndzi komberiwa ku tlangela xipano xa tiko ra Costa Rica, lexi a xi ri ni vatlangi lava hlawuriweke eka swipano leswitsongo. Ndzi hetelele ndzi pfumerile. Ndzi tlangele xipano lexi ku sukela hi 1949 ku fikela hi 1952 naswona ndzi tlange mintlango yo hlaya eCuba, Mexico ni le Nicaragua. A ndzi ri musivi wa tibolo la nga ni vuswikoti naswona ndzi tlange mintlango ya 17 handle ko endla xihoxo. A ndzi tsaka ni swikunwana loko ntshungu wu huwelela vito ra mina loko hi ri eku tlangeni.
Khombo ra kona a ndzi hanya vutomi byo biha. Hambileswi a ndzi ri ni ntombhi yin’we, a ndzi nga tshembekanga eka yona. A ndzi byi kukutlela kunene byalwa. Siku rin’wana a ndzi dakwe ngopfu lerova loko ndzi pfuka nimixo, a ndzi nga ha swi tivi leswaku ndzi mukise ku yini! A ndzi gembula hi ku tlanga lotto ni mitlangu yin’wana.
Loko ndzi ri karhi ndzi hanya hi ndlela yoleyo, manana u ve Mbhoni ya Yehovha. U ringete ku ndzi chumayela kambe u tsandzekile ro sungula hileswi a ndzi godzomberiwe hi baseball. Loko ndzi ri eku praktiseni, ni ndlala a ndzi nga yi twi. Miehleketo ya mina a yi dzike ngopfu eka ntlango lowu. A ndzi rhandza baseball ku tlula hinkwaswo!
Hambiswiritano, loko ndzi ri ni malembe ya 29 ndzi vavisekile loko hi ri karhi hi tlanga hileswi a ndzi ringeta ku gava bolo. Endzhaku ka loko ndzi hlakarherile ndzi tshike ku tlangela tiko. Nilokoswiritano, a ndzi letela swipano leswitsongo swa baseball laha a ndzi tshama kona.
NDLELA LEYI BIBELE YI HUNDZULEKE VUTOMI BYA MINA HA YONA
Hi 1957, ndzi pfumerile loko ndzi rhamberiwa ku ya enhlengeletanweni ya Timbhoni ta Yehovha, leyi a yi khomeriwe exitediyamu lexi ndzi tshameke ndzi tlangela eka xona baseball. Loko ndzi tshame kwalaho, ndzi xiye ku hambana lokukulu loku a ku ri kona exikarhi ka Timbhoni leti a ti tikhome kahle ni le ka vanhu lava a va nga lawuleki lava a va tele ku hlalela baseball. Leswi ndzi swi voneke enhlengeletanweni yoleyo swi ndzi susumetele ku dyondza Bibele ni Timbhoni ni ku ya eminhlanganweni ya tona.
Ndzi tsakisiwe hi swilo swo tala leswi a ndzi swi dyondza eBibeleni. Hi xikombiso, Yesu u vule leswaku emasikwini yo hetelela, vadyondzisiwa vakwe a va ta chumayela mahungu lamanene ya Mfumo wa Xikwembu emisaveni hinkwayo. (Matewu 24:14) Ndzi tlhele ndzi dyondza leswaku Vakreste va ntiyiso a va chumayeli hi xikongomelo xo kuma mali. Yesu u te: “Mi amukele mahala, nyikani mahala.”—Matewu 10:8.
Loko ndzi ri karhi ndzi dyondza Bibele, a ndzi xiya loko Timbhoni ta Yehovha ti endla leswi yi swi vulaka. A ndzi tsakisiwa hi matshalatshala lawa ti ma endlaka leswaku ti chumayela mahungu lamanene ya Mfumo wa Xikwembu emisaveni hinkwayo. Ndzi swi xiyile leswaku ti tikarhatela ku nyika hikuva Yesu u lerise leswaku Vakreste va fanele va endla tano. Loko ndzi vona xirhambo xa Yesu lexi nge, “[Tana] u va mulandzeri wa mina,” eka Marka 10:21, ndzi lave ku va Mbhoni.
Hambiswiritano, swi ndzi tekele nkarhi leswaku ndzi va Mbhoni. Hi xikombiso, vhiki ni vhiki a ndzi beja lotto hi nomboro ya mina ya “nkateko” ku ringana malembe yo tala. Hambiswiritano, eBibeleni ndzi dyondze leswaku Xikwembu xi venga vanhu lava gandzelaka “xikwembu xa Nkateko” ni va makwanga. (Esaya 65:11; Vakolosa 3:5) Kutani ndzi endle xiboho xo tshika ku gembula. Hi Sonto yo sungula loko ndzi tshike ku beja lotto, nomboro ya mina ya “nkateko” yi winile. Vanhu va ndzi hlekile hileswi ndzi nga tlangangiki vhiki rero naswona va ndzi sindzise leswaku ndzi tlhela ndzi beja, kambe ndzi arile. Ndzi nambe ndzi ku swi thya!
Tanihi leswi se a ndzi ambale “vumunhu lebyintshwa,” ndzi langutane ni ndzingo wun’wana hi siku leri ndzi khuvuriweke ha rona enhlengeletanweni ya Timbhoni ta Yehovha. (Vaefesa 4:24) Hi madyambu wolawo, loko ndzi tlhelela ehodela leyi a ndzi tshama eka yona ndzi kume khale ka ntombhi ya mina yi ndzi yimele enyangweni. Yi te: “Tshika sweswo Sammy, a hi tiphinenyana.” Kambe ndzi yi hlamule ndzi ku, “A ndzi swi lavi!” Ndzi yi tsundzuxe leswaku sweswi ndzi hanya hi milawu leyi baseke ya mahanyelo ya Bibele. (1 Vakorinto 6:18) Yi hlamule yi ku, “Yini?” Kutani yi ndzi byele leswaku a ndzi fanelanga ndzi yi landzelela ngopfu Bibele naswona yi ndzi sindzise leswaku hi tlhela hi rhandzana. Hambiswiritano, ndzi yi siye kwalaho ivi ndzi nghena ekamareni ndzi khiya. Namuntlha ndza tsaka ku vula leswaku ku sukela loko ndzi ve Mbhoni hi 1958, a ndza ha tlhelelanga eka mikhuva ya mina yo biha.
NDLELA LEYI NDZI VUYERIWEKE HA YONA
Ndzi nga heta siku hinkwaro ndzi ri karhi ndzi hlamusela mikateko leyi ndzi yi kumeke hikwalaho ko yingisa nkongomiso wa Bibele! Yin’wana ya yona hi leswi ndzi kumeke vanghana va ntiyiso, ndzi hanyaka vutomi lebyi nga ni xikongomelo ni leswi ndzi kumeke ntsako wa xiviri.
Ndza ha yi rhandza baseball, kambe sweswi ndzi rhangisa swilo swa nkoka. Loko ndza ha tlanga baseball ndzi kume ndhuma ni mali, kambe a swi tlhaveriwanga hi dyambu. Hambiswiritano, vuxaka bya mina ni Xikwembu ni lava ndzi xi gandzelaka na vona swi ta tshama hilaha ku nga heriki. Bibele yi ri: “Misava ya hundza ni ku navela ka yona, kambe loyi a endlaka ku rhandza ka Xikwembu u tshama hi masiku.” (1 Yohane 2:17) Sweswi ndzi rhandza Yehovha ni vanhu vakwe ku tlula hinkwaswo!


c: text/html

text:
NHLOKO-MHAKA YA XIFUNENGETO | XANA XIKWEMBU XA KHATHALA HI WENA?
Xana Xikwembu Xa Khathala Hi Wena?
“Ndza xaniseka naswona ndzi xisiwana; Yehovha wa ndzi khathalela.” *—DAVHIDA WA LE ISRAYELE, HI LEMBE-XIDZANA RA VU-11 B.C.E.
Xana a swi twala leswi Davhida a a rindzele leswaku Xikwembu xi n’wi khathalela? Xana Xikwembu xa khathala hi wena? Vanhu vo tala a va tshembi leswaku Xikwembu xa matimba hinkwawo xa khathala hi vona. Hikwalaho ka yini?
Xivangelo xin’wana hileswaku Xikwembu xi tlakukile swinene ku tlula vanhu. Loko xi languta xi ri etilweni, eka xona matiko hinkwawo “ma fana ni thonsi leri humaka ekhuwaneni; naswona ma tekiwa tanihi ntshurinyana exikalweni.” (Esaya 40:15) Mutsari un’wana wa manguva lawa loyi a kanakanaka leswaku Xikwembu xi kona, u gimete hi ku vula leswaku “a swi twali ku pfumela leswaku ku ni Xikwembu lexi khathalaka hi wena ni hi swilo leswi u swi endlaka.”
Hi hala tlhelo vanhu van’wana, va anakanya leswaku mahanyelo ya vona ma endla leswaku va nga faneleki ku va Xikwembu xi khathala hi vona. Hi xikombiso, wanuna loyi a vuriwaka Jim u ri: “Minkarhi hinkwayo a ndzi khongelela ku va ni ku rhula nileswaku ndzi kota ku tikhoma kambe endzhaku ka nkarhi a ndzi tlhela ndzi hlundzuka. Ndzi gimete hi ku vula leswaku a ndzi ri mudyohi lonkulu naswona Xikwembu a xi nge swi koti ku ndzi pfuna.”
Xana Xikwembu xi le kule ngopfu na hina lerova xi nga tsandzeka ku hi vona? Xi titwa njhani hi swivumbiwa swa xona leswi nga hetisekangiki? A hi nge swi koti ku hlamula swivutiso leswi handle ko kuma vutivi lebyi humaka eka Xikwembu. Hambiswiritano, Bibele leyi nga ni rungula ra Xikwembu leri huhuteriweke, ya hi tiyisekisa leswaku Xikwembu a xi le kule ngopfu ni un’wana ni un’wana wa hina lerova xi nga tsandzeka ku khathala hi hina. Entiyisweni, Bibele yi ri: “[A xi le] kule ngopfu ni un’wana ni un’wana wa hina.” (Mintirho 17:27) Eka swihloko swa mune leswi landzelaka, hi ta bula hi leswi Xikwembu xi swi vulaka malunghana ni ndlela leyi xi khathalaka ha yona hi un’wana ni un’wana wa hina ni ndlela leyi xi va khathaleleke ha yona vanhu lava fanaka na wena.
^ ndzim. 3 Pisalema 40:17; Yehovha i vito ra Xikwembu hilaha swi hlamuseriweke ha kona eBibeleni.

robotstxt: allowed

filter: keep


text:
Vharema phanda : Shango phanda. Khumbelwo ya nndwa ya mbofholowo.
Kha vhathu vhe vha dzhielwa shango,tsha vhu togwa na ndeme ndi mavu,mavu ane a do vha fha zwiliwa,na u vhuisa tshirunzi tshavho ( Frantz Fanon).
Nga muraha ha minwaha ya fumi mbili ,Vharema vha khou wanala vha murahu,mutshilani. Vharema vho tea u vha phanda kha shango lavho. Mbofolowo ya vhukuma I do vha hone musi Vharema vha tshi farwa sa vhane vha shango. Shango ndi lone fhedzi li ne ra vhea phanda.
Kha shango la Africa Tshipembe a huna dzangano lo di imeselaho u vhea vharema phanda, kathihi na u vhuisa shango. Vharema ro vha ro themba Economic Freedom Fighters,nga nwedzi wa April murangaphanda vho Julius Malema ,vho ri lata na uri rengisa.
Vho Malema musi vha ngei doroboni ya Stellenbosch ,vho vhudza vhatshena ( Mavhuru) uri dzangano lavho li do dzhia fhedzi mavu kana shango li ne la sa khou shumiswa. Rine vharema ri khou lwela u wana shango lothe murahu.
Vho Malema vho kheathisedza dzi mbava dza shango uri shango lavho lo tsireledzwa. Vharema vha kho di wana vha mutshilani ka shango lavho. Vharema vha mutshilani kha masia othe a mbvelaphanda na kha zwa mabindu.
Kha vhathu vha dzi milioni dza fumi thanu na nna( 54 million ),kha mabindu vhatshena ndi vhone vha ri phanda. Vhatshena vha khou laula 80 percent ya shonge lothe. Dzangano la ANC li khou shumisa masheleni a shu ,masheleni a vharema u renga shango kha dzi mbava dza shango.
U bva nga 1994 ,vharema vho no fhira milioni ,ndi vhe vha pandelwa kha shango lavho. Vhashumi vha dzi bulasini vho itwa dzi phuli. Dzidoroboni vharema a vha na vhethu ha u dzula, nga uri a vha na shango. Na vhane vha shuma vha kondelwa u fhata dzi nndu nga nwambo wa u sa vha na shango.
Nga tshino tshifhinga zwi dzhia minwaha ya fumi uri vharema vha vhe na fethu ha u di fhatela dzi nndu. 45 percent ya vharema a vha shumi. Vhatshena vha sa shumi ndi 5 percent fhedzi. Vhatshena ndi 10 percent ya vhathu ,fhedzi kha zwa mabindu vho khou laula 60 percent. Vharema vha badelwa miholo ya dzi phuli. Vharema vha nzhi vha hola R60 000 nga nwaha,ngeno vhatshena vha tshi hola ubva kha R 360 000 u ya nntha nga nwaha.
PFUNZO NA VHUGUDELI
Vharema vho salela murahu kha sia la pfunzo. 5 percent ya vharema university ndi yone yo no bvela phanda. Vhanzhi a vha fhedzi tshikolo nga u balelwa masheleni a tshikolo. Kha zwa mabindu vharema vha ita 3 percent kha JSE (Johannesburg Stock Exchange).
Ro neta nga u tambudzwa. Ro di imiaela u lwela vharema uri vha wane shango lavho murahu. Muvhuso wa ANC na madzangano a polituki a vha vhei vharema phanda. Ri khou ramba vhathu vhothe ,vharema vhothe u vhe a vhathu vha tswu phanda. Kha ri farane nga zwanda ri thusane u wana mbofholowo kha zwi tevhelaho :
1 .Shango u thoma
Vharema ndi vhone vhathu vha u thoma shangoni lothe . Muvhuso wa vhatshena wo ri vhea mutshilani . BLACK FIRST, yo di imisela u tanganisa vharema kha nndwa ya mbofholowo. Vhari mathomoni vha do vha do vha murahu,vha ri murahu vha do vha phanda.
2.Shango Phanda
Vhathu vha si na shango ndi dzi phuli. Mbofholowo ya vhu kuma I tsgimbidzana na shango.
3. Vhurangaphanda nga ndila ya vho Sankara
Vharangaphanda vhane vha do vhea vhathu phanda,na u thetshelesa dzi thaidzo dza vhathu.
Ri kho vharamba uri vhade vha ri thuse u lwelwa mbofholowo na zwi tevhelaho :
1. Shango u thoma.
2..Vharema Phanda.
3.U lwela pfanelo dza vhathu.
4.Ugudiswa mishumo na miholo yo teaho. Moholo wa vharema wo thoma kha R 12500 nga nwedzi.
5. Hu si vhe na vharema vho no edela na ndala.
6.Nndu ya u dzula ndi pfanelo.
7.Thuso ya mahala kha zwa mutakalo
8.U sedza no fara vhathu nga muvhala zwi vhe mulandu.
9.Muthu a di khethele ndila ya vhu dzekani ,kana kumalele.
10.Socialism Lupfumo lwa shango lu kovhelwe vhathu nga u lingana.
11.U vha na tshirunzi tsha muthu ka shango lawe.
12. Afica ndi shango lithihi.
13.Mbofholowo ya mihumbulo.
14. Vhashumi vha muvhuso na vho raphalamennde,vha shumise ,zwifhato na zwibadela zwino shumiswa nga vhathu.
15.Muano wa ofisi wo tea u vha wa u shumela vhathu.
16. Vhaswa vho tea o fhiwa pfunzo ya mahala.
17.Minango ya pfunzo I vuliwe.
Vha rapolitiki vha nzhi vho ri rengisa. A vho ngo vhea vharema phanda. Ri songo fhela mannda ,khari tangane ,ri lwele mbofholowo ya vharema.
Ndi tshifhinga tsha Azania nntswa. Ndi tshifhinga tsha BLACK FIRST : LAND FIRST.
Vha nga ri kwama ka blackfirstlandfirst@gmail.com.
Lutingo: 076 817 8466.
Kha Face Book ndi : FB group: BLACK FIRST,LAND FIRST


text:
Seketela Vuhosi bya Yehovha!
“Swa ku fanela, Yehovha, wena Xikwembu xa hina, ku amukela ku vangama ni ku xiximiwa ni matimba, hikuva u tumbuluxe swilo hinkwaswo.”—NHLAV. 4:11.
TINSIMU: 112, 133
1, 2. I yini leswi hinkwerhu hi faneleke hi tiyiseka ha swona? (Vona xifaniso lexi nga eku sunguleni ka xihloko lexi.)
HILAHA hi dyondzeke hakona exihlokweni lexi hundzeke, Diyavulosi u vula leswaku Yehovha a nga fumi hi ndlela leyinene ni leswaku vanhu va nga tiphina loko va tifuma. Xana Sathana u tiyisile? A hi nge vanhu lava hlawuleke ku tifuma a va ta hanya hilaha ku nga heriki. Xana swilo a swi ta va fambela kahle loko va nga fumiwi hi Xikwembu? Xana a wu ta tsaka loko u hanya hilaha ku nga heriki kambe u nga fumiwi hi Xikwembu?
2 A nga kona loyi a nga ku hlamulelaka swivutiso sweswo. Un’wana ni un’wana wa hina u fanele a anakanyisisa hi mhaka leyi. Hi ku endla tano, swi ta swi veka erivaleni leswaku vuhosi bya Xikwembu byi lulamile naswona byi tlula vuhosi hinkwabyo. Kutani hi fanele hi byi seketela hi timbilu ta hina hinkwato. Bibele yi boxa swivangelo leswi endlaka hi tiyiseka. Hi xikombiso, anakanya hi leswi Matsalwa ma hi byelaka swona hi mfanelo ya Yehovha yo fuma.
YEHOVHA U NI MFANELO YO FUMA
3. Hikwalaho ka yini Yehovha ku ri yena ntsena a nga ni mfanelo yo fuma?
3 Yehovha hi yena ntsena a nga ni mfanelo yo fuma vuako hinkwabyo hikwalaho ka leswi a nga Xikwembu xa matimba hinkwawo ni hi leswi a nga Muvumbi. (1 Tikr. 29:11; Mint. 4:24) Eka Nhlavutelo 4:11, lava nga ta fuma na Kreste etilweni va 144 000 va huwelela exivonweni va ku: “Swa ku fanela, Yehovha, wena Xikwembu xa hina, ku amukela ku vangama ni ku xiximiwa ni matimba, hikuva u tumbuluxe swilo hinkwaswo, naswona hikwalaho ka ku rhandza ka wena swi ve kona, swi tumbuluxiwile.” Hakunene, leswi Yehovha a tumbuluxeke swilo hinkwaswo u ni mfanelo yo fuma vanhu ni tintsumi.
4. Hikwalaho ka yini ku lwisana ni mfanelo ya Xikwembu yo fuma swi kombisa ku nga wu tirhisi kahle ntshunxeko wa ku tihlawulela?
4 Sathana a nga tumbuluxanga nchumu. Hikwalaho a nga na yona mfanelo yo fuma vuako hinkwabyo. Sathana ni vatekani vo sungula va kombise leswaku va tikukumuxa hi ku xandzukela vuhosi bya Yehovha. (Yer. 10:23) I ntiyiso leswaku leswi a va ri ni ntshunxeko wo tihlawulela a va ta tihlawulela ku hanya handle ko fumiwa hi Xikwembu. Kambe xana sweswo a swi va nyika ntshunxeko wo endla tano? Doo! Ntshunxeko wo tihlawulela wu endla leswaku vanhu va kota ku tiendlela swiboho leswinene siku ni siku. Hambiswiritano, a wu va nyiki ntshunxeko wa ku xandzukela Muvumbi wa vona ni Munyiki wa Vutomi. Swi le rivaleni leswaku ku xandzukela Yehovha swi kombisa ku nga wu tirhisi kahle ntshunxeko wo tihlawulela. Hina vanhu hi fanela hi ku fumiwa hi Yehovha tanihi leswi a nga mufumi lonene.
5. I yini lexi nga hi tiyisekisaka leswaku swiboho leswi Xikwembu xi swi endlaka swi lulamile?
5 Ku ni xivangelo xin’wana lexi endlaka leswaku Yehovha a fanelekela ku fuma vuako hinkwabyo. Vulawuri byakwe u byi tirhisa hi vululami lebyi hetisekeke. U ri: “Hi mina Yehovha, Loyi a kombisaka musa wa rirhandzu, vululami ni ku tshembeka emisaveni; hikuva swilo leswi ndza swi tsakela.” (Yer. 9:24) Yehovha a nga titsheganga hi milawu leyi endliweke hi vanhu lava nga hetisekangiki leswaku yi n’wi pfuna ku tiva swilo leswi lulameke. Ku ri na sweswo, hi yena loyi a nyikeke vanhu milawu leyi nga va pfunaka ku hambanisa leswi lulameke ni leswi nga lulamangiki. Kutani hi nga tiyiseka leswaku milawu, misinya ya milawu ni swiboho leswi a swi endlaka swi lulamile hikuva “ku lulama ni vuavanyisi i ndhawu ya xiluvelo xa [yena].” (Ps. 89:14; 119:128) Ku hambana ni sweswo, hambileswi Sathana a soleke mfanelo ya Yehovha yo fuma vuako hinkwabyo, u tsandzekile ku endla leswaku misava leyi yi va ni ku rhula.
6. Hi xihi xivangelo xin’wana lexi endlaka leswaku Yehovha a faneleka ku fuma misava?
6 Yehovha u ni mfanelo yo fuma hikuva u ni vutivi ni vutlhari byo kota ku khathalela vuako hinkwabyo. Hi xikombiso, anakanya hi ndlela leyi Xikwembu xi pfuneke N’wana wa xona ha yona leswaku a tshungula vanhu mavabyi lawa madokodela a ma nga swi koti ku ma tshungula. (Mat. 4:23, 24; Mar. 5:25-29) Eka Yehovha sweswo a ku nga ri singita. U yi tiva kahle ndlela leyi mimiri ya hina yi endliweke ha yona naswona u ni matimba yo hi horisa. Swi tano ni hi vuswikoti bya yena byo pfuxa lava feke ni byo sivela timhangu ta ntumbuluko.
7. Vutlhari lebyi Yehovha a nga na byona byi tlakuke hi ndlela yihi eka bya vanhu lava fumiwaka hi Sathana?
7 Vanhu lava fumiwaka hi Sathana va ha lava ndlela yo tlhantlha swiphiqo leswi matiko ma nga na swona. Yehovha hi yena ntsena loyi a nga ni vutlhari byo endla leswaku ku va ni ku rhula laha misaveni. (Esa. 2:3, 4; 54:13) Loko hi ri karhi hi dyondza hi vutivi ni vutlhari lebyi Yehovha a nga na byona, hi ta titwa hi ndlela leyi muapostola Pawulo a titweke ha yona loko a tsala a ku: “Mawaku ku enta ka rifuwo ni vutlhari ni vutivi bya Xikwembu! Vuavanyisi bya xona a byi lavisiseki, ni tindlela ta xona a ti landzeleriseki!”—Rhom. 11:33.
YEHOVHA U FUMA HI NDLELA LEYINENE
8. I yini leswi ku tsakisaka hi ndlela leyi Yehovha a fumaka ha yona?
8 Bibele yi swi veka erivaleni leswaku Yehovha hi yena a nga ni mfanelo yo fuma. Yi kombisa leswaku hikwalaho ka yini a ri mufumi lonene ku tlula vafumi van’wana. Xin’wana lexi endlaka a va mufumi lonene hi leswi a fumaka hi rirhandzu. Swa hi tsakisa ku vona ndlela leyi Yehovha a fumaka ha yona. U ni ‘tintswalo ni nsovo, u hlwela ku hlundzuka, u tele musa wa rirhandzu ni ntiyiso.’ (Eks. 34:6) Xikwembu xi ma komba xichavo naswona xa ma xixima malandza ya xona. Xi hi khathalela ku tlula ndlela leyi hi nga tikhathalelaka ha yona. Ku hambana ni leswi Diyavulosi a swi vuleke, Yehovha a nga va tsoni nchumu vagandzeri vakwe vo tshembeka. U kale a nyikela hi N’wana wakwe wa risima leswaku hi ta va ni ntshembo wo hanya hilaha ku nga heriki!—Hlaya Pisalema 84:11; Varhoma 8:32.
9. Hi swi tiva njhani leswaku Xikwembu xa khathala hi un’wana ni un’wana wa hina?
9 Yehovha a nga khathaleli vanhu vakwe tanihi ntlawa ntsena. U khathala swinene hi un’wana ni un’wana wa hina. Hi xikombiso, anakanya hi ndlela leyi Yehovha a tirhiseke vaavanyisi ha yona ku ringana malembe ya 300 leswaku a kutsula tiko ra Israyele eka vatshikileri va rona. Enkarhini wolowo Yehovha u kombise leswaku wa khathala hi Rhuti loyi a nga ri Muisrayele. Rhuti u titsone swo tala leswaku a va mugandzeri wa Yehovha. Yehovha u katekise Rhuti hi nuna ni n’wana wa jaha. Kambe a swi helelanga kwalaho. Loko Rhuti a ta pfuxiwa u ta tiva leswaku n’wana wakwe a a ri wa rixaka leri Mesiya a humeke eka rona. Nakambe anakanya ndlela leyi a nga ta titwa ha yona loko a kuma leswaku mhaka ya vutomi byakwe yi kumeka ebukwini yin’wana ya Bibele leyi vitaniwaka hi vito rakwe!—Rhu. 4:13; Mat. 1:5, 16.
10. Ha yini hi nga vulaka leswaku Yehovha a nga va tikiseli vanhu lava a va fumaka?
10 Yehovha a nga va tikiseli lava a va fumaka. U endla leswaku va va ni ntshunxeko ni ntsako. (2 Kor. 3:17) Davhida u swi veke hi ndlela leyi: “Xindzhuti ni ku vangama swi le mahlweni ka [Xikwembu], ntamu ni ntsako swi le ndhawini [ya xona].” (1 Tikr. 16:7, 27) Nakambe mupisalema Ethani u tsale a ku: “Va tsaka vanhu lava tivaka ku huwelela ka ku tsaka. Oho Yehovha, va hambeta va famba hi ku landza ku vonakala ka xikandza xa wena. Va tsaka siku hinkwaro evitweni ra wena naswona va tlakusiwa hi ku lulama ka wena.”—Ps. 89:15, 16.
11. I yini lexi nga endlaka leswaku hi ya hi tiyiseka leswaku Yehovha i mufumi lonene?
11 Loko hi tshama hi ri karhi hi anakanyisisa hi swilo leswinene leswi Yehovha a hi endleleke swona, hi ta ya hi tiyiseka leswaku i Mufumi lonene. Na hina hi ta titwa ku fana ni mupisalema loyi a nga te: “Siku rin’we eswivaveni swa wena ri tlula gidi endhawini yin’wana.” (Ps. 84:10) I yini lexi nga endlaka hi titwa hi ndlela yoleyo? Leswi Yehovha a nga Muvumbi wa hina, wa swi tiva leswi nga hi tsakisaka naswona u hi nyika swona hi mpimo lowukulu. Leswi a swi languteleke eka hina swi vuyerisa hina swi tlhela swi hi endla hi tsaka swinene. Hambiloko swi lava hi titsona swo karhi leswaku hi n’wi yingisa, hi ta tshama hi tsakile.—Hlaya Esaya 48:17.
12. Hi xihi xivangelo lexikulu lexi endlaka leswaku hi seketela vuhosi bya Yehovha?
12 Bibele yi kombisa leswaku endzhaku ka Malembe ya Gidi ya ku Fuma ka Kreste, vanhu van’wana va ta hlawula ku xandzukela vuhosi bya Yehovha. (Nhlav. 20:7, 8) I yini lexi nga ta endla leswaku va byi xandzukela? A swi kanakanisi leswaku Diyavulosi loyi a nga ta va a ntshunxiwile ekhotsweni naswona a tiyimisele ku hambukisa vanhu, u ta tirhisa vutianakanyi. Ku ta va ku nga ri ro sungula a endla sweswo. U ta ringeta ku khorwisa vanhu leswaku va nga swi kota ku hanya hilaha ku nga heriki handle ko yingisa Yehovha. Kambe sweswo a swi nge koteki. Hi nga tivutisa leswi: Xana hi ta tshemba mavunwa wolawo? Loko hi rhandza Yehovha hi tlhela hi n’wi tirhela hikwalaho ka leswi a nga lonene ni leswi a fanelekaka ku va Mufumi wa vuako hinkwabyo, a hi nge ma tshembi mavunwa wolawo ya Diyavulosi. A hi nge swi tsakeli ku hanya hi nga lawuriwi hi Yehovha loyi a nga ni mfanelo yo fuma naswona a fumaka hi rirhandzu.
SEKETELA VUHOSI BYA YEHOVHA HI KU TSHEMBEKA
13. Ku tekelela Yehovha swi swi kombisa njhani leswaku ha n’wi seketela?
13 Hi fanele hi seketela vuhosi bya Yehovha hi timbilu ta hina hinkwato. Hilaha se hi swi voneke hakona, u ni mfanelo yo fuma naswona u fuma hi ndlela leyinene. Hi nga seketela vuhosi bya Yehovha hi ku tshama hi tshembekile ni hi ku n’wi tirhela hi ku tshembeka. I yini swin’wana leswi hi nga swi endlaka ku kombisa leswaku hi seketela vuhosi bya Yehovha? Hi nga endla tano hi ku endla swilo hi ndlela leyi n’wi tsakisaka. Loko hi endla swilo hi ndlela leyi nga ta tsakisa Yehovha, hi kombisa leswaku hi rhandza ndlela leyi a fumaka ha yona hi tlhela hi yi seketela.—Hlaya Vaefesa 5:1, 2.
14. Vakulu ni tinhloko ta mindyangu va nga n’wi tekelela njhani Yehovha?
14 EBibeleni hi dyondza leswaku Yehovha u fuma hi ndlela ya rirhandzu. Kutani loko tinhloko ta mindyangu ni vakulu va rhandza vuhosi byakwe, a va nge sindzisi leswaku swilo swi endliwa hi ndlela ya vona. Ku ri na sweswo, va ta tekelela Yehovha. Pawulo na yena u tekelele Xikwembu ni N’wana wa xona. (1 Kor. 11:1) Pawulo a a nga khomisi van’wana tingana kumbe ku va sindzisa leswaku va endla swilo hi ndlela yakwe. Ku ri na sweswo a a va kombela hi rirhandzu. (Rhom. 12:1; Efe. 4:1; Film. 8-10) Yoleyo i ndlela leyi Yehovha a endlaka swilo ha yona. Kutani hinkwavo lava rhandzaka ni ku seketela vuhosi byakwe va fanele va n’wi tekelela.
15. Ku xixima lava rhangelaka evandlheni swi swi kombisa njhani leswaku ha yi rhandza ndlela leyi Yehovha a fumaka ha yona?
15 Hi wu teka njhani nkongomiso lowu lava rhangelaka va hi nyikaka wona? Loko hi tirhisana na vona hi ndlela ya xichavo, hi kombisa leswaku hi seketela vuhosi bya Yehovha. Hambiloko hi nga xi twisisi xiboho lexi va xi endlaka kumbe hi nga pfumelelani na xona, hi ta ya emahlweni hi yingisa nkongomiso lowu va hi nyikaka wona. Hambileswi vanhu lava nga riki Timbhoni va nga endliki tano kambe hina hi kombisa leswaku hi seketela vuhosi bya Yehovha hi ku yingisa nkongomiso. (Efe. 5:22, 23; 6:1-3; Hev. 13:17) Leswi Xikwembu xi hi navelelaka leswinene ha vuyeriwa loko hi endla tano.
16. Lava seketelaka vuhosi bya Xikwembu va swi endla njhani swiboho?
16 Hi nga kombisa leswaku hi seketela vuhosi bya Xikwembu hi ndlela leyi hi endlaka swiboho swa hina ha yona. Yehovha a nga hi nyiki nawu lowu hi faneleke hi wu landzela eka xiyimo xin’wana ni xin’wana. Ku ri na sweswo, loko a hi kongomisa u kombisa ndlela leyi a titwaka ha yona emhakeni yo karhi. Hi xikombiso, a nga hi nyiki milawu ya muxaka wa swiambalo leswi hi faneleke hi swi ambala tanihi Vakreste. Ku ri na sweswo, u tirhisa Rito rakwe leswaku ri hi pfuna ku hlawula swiambalo leswi fanelekaka ni ku tisasekisa hi ndlela leyi fanelaka Vakreste. (1 Tim. 2:9, 10) Nakambe u hi tsundzuxa leswaku hi anakanya hi ndlela leyi swiboho swa hina swi nga ta va khumba ha yona van’wana hi nga si swi endla. (1 Kor. 10:31-33) Loko hi endla swiboho hi ku landza nkongomiso wa Yehovha, ku nga ri leswi tsakisaka hina, hi kombisa leswaku hi seketela ndlela leyi a fumaka ha yona.
17, 18. Hi tihi tindlela tin’wana leti vatekani va nga kombisaka ha tona leswaku va seketela vuhosi bya Yehovha?
17 Xiya ndlela yin’wana leyi vatekani lava nga Vakreste va nga kombisaka ha yona leswaku va seketela tindlela ta Yehovha ni vuhosi bya yena. I yini leswi vatekani va nga swi endlaka loko va va ni swiphiqo leswikulu leswi a va nga swi langutelanga evukatini bya vona? Kumbexana va nga ha vona onge a swi nge lulamiseki. Loko swi ri tano i swinene ku anakanya hi ndlela leyi Yehovha a tirhisaneke ni Vaisrayele ha yona. Yehovha u tivitane nuna wa tiko rolero ra khale ra Israyele. (Esa. 54:5; 62:4) A swi kanakanisi leswaku lebyi a ku ri “vukati” byo tika swinene! Kambe Yehovha a nga hatliselanga ku ri tshika tiko ra Israyele. U hambete a ri komba musa ni ku hetisisa ntwanano lowu a wu endleke na rona. (Hlaya Pisalema 106:43-45.) Hakunene rirhandzu ro tano ri endla leswaku hi lava ku va ni vuxaka na yena.
18 Hilaha ku fanaka, vatekani lava rhandzaka tindlela ta Yehovha va tikarhatela ku n’wi tekelela. Loko va ri ni swiphiqo evukatini, a va lavi tindlela leti nga sekeriwangiki eMatsalweni to herisa vukati bya vona. Va swi tiva leswaku i Yehovha loyi a va paneke swin’we naswona u lava leswaku va ‘namarhelana.’ Xivangelo xin’we ntsena xa Matsalwa lexi pfumelelaka munhu ku dlaya vukati a tlhela a fanelekela ku nghenela vukati byin’wana hiloko munghana wakwe wa vukati a endle vuoswi. (Mat. 19:5, 6, 9) Loko vatekani va endla hinkwaswo leswi va nga swi kotaka leswaku va lulamisa swiphiqo swa vona, va kombisa leswaku va seketela ndlela leyinene leyi Yehovha a fumaka ha yona.
19. I yini leswi hi faneleke hi swi endla loko hi vona onge hi tsandzeke ku seketela vuhosi bya Yehovha?
19 Leswi hi nga hetisekangiki, mikarhi yin’wana hi ta endla swilo leswi nga n’wi tsakisiki Yehovha. Leswi a swi tivaka leswaku hi ta pfa hi endla swihoxo u hi lunghiselele gandzelo ra nkutsulo ra Kreste. Kutani, loko ho tshuka hi endla swihoxo hi fanele hi kombela Yehovha leswaku a hi rivalela. (1 Yoh. 2:1, 2) Ematshan’weni yo tshamela ku tivona nandzu, hi fanele hi dyondza eka swihoxo swa hina. Loko hi va ni vuxaka lebyinene na Yehovha, u ta hi rivalela a tlhela a hi pfuna leswaku hi rivala hi swihoxo sweswo ni ku swi papalata enkarhini lowu taka.—Ps. 103:3.
20. Hikwalaho ka yini hi fanele hi seketela vuhosi bya Yehovha namuntlha?
20 Emisaveni leyintshwa, hinkwerhu hi ta fumiwa hi Yehovha naswona u ta hi dyondzisa tindlela takwe letinene. (Esa. 11:9) Ninamuntlha u hi dyondzisa swo tala hi tindlela takwe. Mhaka ya leswaku i mani loyi a fanelekaka kahle ku fuma yi ta lulamisiwa ku nga ri khale. Sweswi i nkarhi wa ku kombisa leswaku hi seketela vuhosi bya Yehovha hi ku tshama hi tshembekile, hi ku n’wi tirhela ni hi ku tikarhatela ku n’wi tekelela eka hinkwaswo leswi hi swi endlaka.


text:
NHLOKOMHAKA YA XIFUNENGETO | XANA SAYENSE YI SIVE BIBELE?
Xana Sayense Yi Ku Pfuna Njhani?
Xihlamusela marito xin’wana xi vula leswaku sayense “i dyondzo ya swilo swa ntumbuluko ni vuako hinkwabyo, hi ku kambisisa ni ku endla vulavisisi.” Kambe ku endla ntirho lowu a hi matlangwana. Van’wasayense va endla ntirho lowu ku ringana mavhiki, tin’hweti kumbe malembe. Minkarhi yin’wana ku tikarhata ka vona ko va nyuku wa mbyana kambe minkarhi yo tala va humelela. Xiya swikombiso swi nga ri swingani.
Khampani ya le Yuropa yi endle xitirhisiwa xo basisa mati yi tirhisa pulasitiki yo tiya swinene ni sefo leyi basisaka mati leswaku vanhu va nga khomiwi hi mavabyi lama vangiwaka hi ku nwa mati lama thyakeke. Switirhisiwa swo fana ni lexi swi tirhisiwa ni loko ku humelele timhangu ta ntumbuluko to fana ni ku tsekatseka ka misava loku veke kona eHaiti hi 2010.
Tisethalayiti ti kota ku endla nchumu wo komba ndlela lowu vuriwaka Global Positioning System (GPS). Eku sunguleni nchumu lowu a wu endleriwe ku tirhisiwa hi masocha enyimpini, kasi namuntlha wu kongomisa vachayeri va mimovha, va swihahampfhuka, va swikepe hambi ku ri vahloti ni vakhandziyi va tintshava. Van’wasayense va pfune ngopfu hi ku endla xitirhisiwa lexi hikuva swa hi olovela ku fika laha hi lavaka ku ya kona.
Xana u tirhisa selfoni, khompyuta kumbe Internet? Xana u swi xiyile leswaku vutshunguri lebyi antswisiweke hikwalaho ka sayense byi endla leswaku hi tshunguriwa hi ndlela yo antswa swinene? Xana u pfa u famba hi xihahampfhuka? Loko swi ri tano, wa pfuneka hikwalaho ka vutivi bya sayense. Sayense ya ku pfuna hi tindlela to tala.
LAHA SAYENSE YI TSANDZEKAKA KONA
Vativi va sayense va manguva lawa va le ku ringeteni ku antswisa vutivi bya vona hi ku kambisisa swilo swa ntumbuluko hi vuenti. Van’wasayense va le ku lavisiseni ndlela leyi athomo yi tirhaka ha yona, kasi van’wana va ringeta ku hlayela nkarhi va tlhelela endzhaku leswaku va ta twisisa masungulo ya vuako. Loko va ri karhi va lavisisa ni ku kambisisa, va fika ni le vugimamusi bya swilo leswi nga vonakiki, van’wasayense van’wana va ni ntshembo wa leswaku, loko Xikwembu lexi ku vulavuriwaka ha xona eBibeleni xi ri kona, va fanele va kota ku xi kuma.
Kasi van’wasayense van’wana ni vativi va filosofi va ya emahlweni va endla vulavisisi. Va yisa emahlweni dyondzo leyi mutsari Amir D. Aczel a yi vulaka “mhaka ya van’wasayense ya leswaku Xikwembu a xi kona.” Hi xikombiso, mutivi wa sayense loyi a dumeke u vule leswaku “leswi ku nga riki na vumbhoni lebyi tiyeke bya leswaku ku ni Xikwembu lexi tumbuluxeke vuako, swi komba leswaku xikwembu xexo a xi kona.” Van’wana va vula leswaku swilo leswi endliweke hi Xikwembu lexi Bibele yi vulavulaka ha xona, ko va “masalamusi” ni “mintsheketo.” *
Kambe mhakankulu hi leswaku: Xana van’wasayense va tiva swilo hinkwaswo lerova va nga kota ku hi nyika nhlamulo leyi tiyeke? Doo! Van’wasayense va endle nhluvuko eka swilo swo tala, kambe va swi xiya leswaku ka ha ri ni swo tala swinene leswi va nga swi tiviki. Loko Steven Weinberg n’wasayense tlhelo muwini wa sagwadi ra Nobel a vulavula hi ntumbuluko, u te: “A hi nge pfuki hi wu twisise hi ku helela ntumbuluko.” Profesa Martin Rees, loyi a nga exikhundlheni lexi vuriwaka Astronomer Royal wa le Great Britain u tsale a ku: “Ku ni swilo leswi vanhu va nga ta ka va nga swi twisisi.” Ntiyiso wa mhaka hi leswaku, van’wasayense a va si twisisa ntumbuluko hilaha ku heleleke, ku suka eka sele leyitsongo ku ya eka vuako hinkwabyo. Xiya swikombiso leswi landzelaka:
Vativi va swilo swa ntumbuluko a va swi twisisi hi ku helela leswi endlekaka endzeni ka tisele, ndlela leyi tisele ti tirhisaka matimba ha yona, ti humesaka tiphrotheyini ni ndlela leyi ti avanaka ni ku andza ha yona.
Hinkwerhu ha khumbeka hi leswi endlekaka hikwalaho ka nkokamisava. Kambe van’wasayense a va swi twisisi leswaku kahlekahle wu tirha njhani. A va swi tivi leswaku wu endla njhani leswaku loko munhu a tlulela ehenhla a kota ku vuyela ehansi ni leswaku wu wu khoma njhani n’weti leswaku wu kota ku rhendzeleka hi misava.
Vativi va dyondzo ya vuako bya swilo leswi nga matilweni va vula leswaku kwalomu ka 95 wa tiphesente ta swiaki leswi vumbeke matilo a swi vonaki hi ku tirhisa switirhisiwa swa sayense. Va swi vula swiaki ni matimba lama nga vonakiki. A swi tiviwi leswaku kahlekahle swiaki leswi swi endliwe hi yini.
Ku ni swin’wana swo tala leswi pfilunganyaka ni ku hlamarisa van’wasayense. Xana yoleyo i mhaka leyi hi faneleke hi yi tekela enhlokweni? Mutsari la dumeke wa timhaka ta sayense u ri: “swi tele leswi hi nga swi tiviki ku tlula leswi hi swi tivaka. Ndzi ehleketa leswaku sayense yi fanele yi ku endla u lava ku tiva swo tala ku nga ri ku ku pfala mahlo.”
Loko u tivutisa leswaku xana sayense yi ta siva Bibele ni ku endla leswaku vanhu va nga pfumeli eka Xikwembu, xiya leswi: Loko van’wasayense ni michini ya vona ya matimba va kota ku dyondza switsongo ntsena hi ntumbuluko, xana swa twala ku vula leswaku swilo leswi va nga kotiki ku swi kambisisa a swi kona? Emakumu ka xihloko xo leha lexi a xi vulavula hi matimu ni nhluvuko wa vutivi bya tinyeleti, Encyclopedia Britannica yi ba nhloko ya mhaka loko yi ku: “Hambileswi hi heteke malembe ya kwalomu ka 4 000 hi dyondza hi vuako lebyi nga lo mphaa hi tinyeleti, a hi tivi swo tala hi byona ku fana ni vanhu va khale va le Babilona.”
Timbhoni ta Yehovha ti xixima lunghelo ra munhu un’wana ni un’wana ra ku tiendlela xiboho emhakeni leyi. Hi tiyimisele ku landzela nkongomiso wa Bibele lowu nge: “Ku anakanyela ka n’wina a ku tiviwe hi vanhu hinkwavo.” (Vafilipiya 4:5) Hi ku landza mongo wa tsalwa leri, hi ku rhamba leswaku u kambisisa ndlela leyi sayense ni Bibele swi pfumelelanaka ha yona.
^ ndzim. 9 Vanhu van’wana a va pfumelelani ni Bibele hikwalaho ka leswi va dyondzisiweke swona etikerekeni, swo fana ni leswaku misava yi le xikarhi ka vuako hinkwabyo lebyi endliweke ni leswaku Xikwembu xi endle misava hi masiku ya tsevu lama leheke tiawara ta 24.—Hlaya bokisi le ri nge “ Leswi Bibele Yi Swi Vulaka Ni Timhaka Ta Sayense Leti Tiyisekisiweke.”


text:
DECEMBER 30, 2013
KYRGYZSTAN
Huvo Ya le Kyrgyzstan Yi Teke Xiboho Lexi Yimaka Ni Lava Alaka Ku Ya eVusocheni Hikwalaho Ka Ripfalo Ra Vona
BISHKEK eKyrgyzstan—Ntlawa lowu Tlakukeke wa Vaavanyisi va Huvo Leyikulu ya Kyrgyzstan wu teke xiboho lexi vaavanyisi hinkwavo va pfumelelaneke ha xona hi November 19, 2013, xa leswaku nawu wa sweswinyana wa malunghana ni mintirho yo korhokela tiko a wu fambisani ni vumbiwa naswona a wu yi xiximi mfanelo ya ntshunxeko wa vugandzeri. Huvo yi lerise mfumo leswaku wu cinca nawu wa wona leswaku wu va ni mintirho leyi hakunene yi nga ya ku korhokela tiko leyi nga endliwaka hi lava alaka ku ya evusocheni hikwalaho ka ripfalo ra vona.
Hi 2009, tiko ra Kyrgyzstan ri amukele nawu lowu xiximaka mfanelo ya munhu yo endla mintirho yin’wana yo korhokela tiko. Hambiswiritano, swi nambe swi tikomba leswaku ntirho lowu entiyisweni a wu ri ehansi ka masocha. Lava a va wu endla a va languteriwa hi vatirhi va le vusocheni naswona van’wana va lerisiwe ku hakelela swikoxo swa mintirho ya vusocha. Endzhaku ko heta ntirho wolowo, mavito ya vona a ma namba ma hoxiwa eka nxaxamelo ya masocha yo khomela. Hikwalaho ka sweswo, Timbhoni ta Yehovha ti ale ku amukela mintirho yoleyo, leswi endleke leswaku Timbhoni to hlayanyana ti voniwa nandzu wa vugevenga.
Xiboho lexi tekiweke hi November xi kombise leswaku Timbhoni ti ni swivangelo leswi twalaka swo ala ku endla ntirho wo korhokela tiko lowu ti nyikiwaka wona nileswaku a ti nga ringeti ku balekela vutihlamuleri bya tona byo ya evusocheni. Ku hambana ni sweswo, Huvo yi kume leswaku Timbhoni ti tiyimisele ku endla mintirho yo korhokela tiko leyi nga fambisaniki ni vusocha. Ku languteriwe leswaku milandzu hinkwayo ya vugevenga leyi Timbhoni ti rhwexiweke yona yi ta tlhela yi pfuriwa ivi ku tekiwa xiboho hi ku ya hi nawu lowu cinciweke.
Khamit Iskakov, muvulavuleri wa Timbhoni ta Yehovha eKyrgyzstan, u ri: “Xiboho lexi a xi nge pfuni ku ntlantlha mhaka ya vanhu lava alaka ku ya evusocheni hikwalaho ka ripfalo ra vona ntsena, kambe xi ta tlhela xi pfuna vatirhela-mfumo va le Kyrgyzstan va tiva leswaku Timbhoni ta Yehovha i vukhongeri lebyi xiximiwaka emisaveni hinkwayo.”
Media Contact(s):
International: J. R. Brown, Office of Public Information, tel. +1 718 560 5000
Kyrgyzstan: Khamit Iskakov, tel. +996 770 778 885


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 13:1-58
13 Hi siku rero, Yesu a huma endlwini, a ya tshama ekusuhi ni lwandle;2 kutani mintshungu leyikulu yi hlengeletana eka yena, a kondza a khandziya byatso a tshama ehansi,+ ntshungu hinkwawo a wu yime eribuweni.3 Kutani a va byela swilo swo tala hi ku tirhisa swifaniso, a ku: “Maswivo! Muhaxi u humile ku ya haxa;+4 naswona loko a ri karhi a haxa, timbewu tin’wana ti wela etlhelo ka gondzo, kutani tinyenyana ti ta ti ti dya hinkwato.+5 Tin’wana ti wela etindhawini ta maribye laha ti nga kumangiki misava yo tala, kutani ti mila hi ku hatlisa hikwalaho ka leswi misava a yi nga entanga.+6 Kambe loko dyambu ri huma ti vavuka, ti vuna hikwalaho ka ku pfumala timitsu.+7 Tin’wana, na tona, ti wela exikarhi ka mitwa, kutani mitwa yi kula yi ti kamanyeta.+8 Tin’wanyana tona ti wela emisaveni leyinene kutani ti sungula ku veka mihandzu,+ yin’wana yi veka hilaha ku phindhiweke ka 100, leyin’wana ka 60, leyin’wanyana ka 30.+9 Loyi a nga ni tindleve a a yingise.”+10 Kutani vadyondzisiwa va ta ivi va ku eka yena: “Ha yini u tirhisa swifaniso+ loko u vulavula na vona?”11 A va angula a ku: “N’wina mi nyikiwe ku twisisa swihundla swo kwetsima+ swa mfumo wa matilo, kambe vanhu volavo a va nyikiwanga.+12 Hikuva mani na mani la nga ni xo karhi, u ta nyikiwa leswi engetelekeke naswona u ta endliwa a va ni swo tala;+ kambe hambi ku ri mani la nga riki na nchumu, u ta tekeriwa hambi ku ri leswi a nga na swona.+13 Hi yona mhaka leyi ndzi tirhisaka swifaniso loko ndzi vulavula na vona, hikuva, loko va languta, a va voni nchumu, naswona loko va twa, va twa swa hava, a va wu kumi mongo wa swona;+14 naswona vuprofeta bya Esaya byi hetiseka eka vona, lebyi nge, ‘Loko ku ri ku twa, mi ta twa kambe mi nga ka mi nga wu kumi mongo wa kona; naswona loko ku ri ku languta, mi ta languta kambe mi nga ka mi nga voni nikatsongo.+15 Hikuva timbilu ta vanhu lava ti sihalarile, naswona hi tindleve ta vona va swi twile kambe va nga anguli, va pfale mahlo ya vona; leswaku va nga tshuki va vona hi mahlo ya vona ni ku twa hi tindleve ta vona leswaku va kuma mongo wa swona hi timbilu ta vona ivi va hundzuka, ndzi va horisa.’+16 “Hambiswiritano, mahlo+ ya n’wina ma tsaka hikuva ma vona, ni tindleve ta n’wina hikuva ta twa.17 Hikuva ndzi tiyisile ndzi ri eka n’wina, Vaprofeta+ vo tala ni vanhu lava lulameke a va swi navela ku vona swilo leswi mi swi vonaka kambe a va swi vonanga,+ ni ku twa swilo leswi mi swi twaka kambe a va swi twanga.+18 “Kutani, n’wina yingisani xifaniso xa munhu la haxeke.+19 Loko mani na mani a twa rito ra mfumo kambe a nga kumi mongo wa rona, lowo homboloka+ wa ta ivi a tsuvula leswi haxiweke embilwini yakwe; leyi hi leyi haxiweke etlhelo ka gondzo.20 Loko ku ri leyi haxiweke etindhawini ta maribye, yona hi loyi a twaka rito ivi xikan’we-kan’we a ri amukela hi ntsako.+21 Kambe yena a nga na rimitsu naswona u tshama nkarhinyana, kutani loko ku pfuka nhlomulo kumbe nxaniso hikwalaho ka rito a khunguvanyeka+ xikan’we-kan’we.22 Loko ku ri leyi haxiweke exikarhi ka mitwa, yona hi loyi a twaka rito, kambe ku vilela ka mafambiselo lawa ya swilo+ ni matimba ya vuxisi bya rifuwo swi kamanyeta rito, kutani a nga veki mihandzu.+23 Loko ku ri leyi haxiweke emisaveni leyinene, yona hi loyi a twaka rito a tlhela a kuma mongo wa rona, loyi hakunene a vekaka ni ku humesa mihandzu, yin’wana yi veka hilaha ku phindhiweke ka 100, leyin’wana ka 60, leyin’wanyana ka 30.”+24 A va vekela xifaniso xin’wana, a ku: “Mfumo wa matilo wu fana ni munhu la haxeke mbewu leyinene ensin’wini yakwe.+25 Loko vanhu va ha etlele, nala wakwe a ta kutani a haxa mfava exikarhi ka koroni, kutani a suka.26 Loko khava ri rhumbuka, ri tswala, ku humelele ni mfava.27 Kutani mahlonga ya n’wini wa yindlu ma ta ivi ma ku eka yena, ‘N’wini wa hina, xana a wu haxanga mbewu leyinene ensin’wini ya wena?+ Kutani, xana swi tisa ku yini leswaku ku va ni mfava?’+28 A ku eka vona, ‘Leswi swi endliwe hi munhu, la nga nala.’+ Va ku eka yena, ‘Kutani, xana u lava leswaku hi huma hi ya wu hlengeleta?’29 A ku, ‘E-e; leswaku mi nga tshuki mi simula ni koroni, loko mi hlengeleta mfava.30 Swi tshikeni swi kula haswimbirhi kukondza ku fika ntshovelo; kutani hi nguva ya ntshovelo ndzi ta byela vatshoveri ndzi ku, Sungulani hi ku hlengeleta mfava mi wu boha wu va tinyandza leswaku mi wu hisa,+ endzhaku ka sweswo mi hlengeleta koroni mi yi nghenisa exitlatini xa mina.’”+31 A va vekela xifaniso xin’wana,+ a ku: “Mfumo wa matilo wu fana ni ndzoho ya sinapi,+ leyi munhu a yi tekeke a ya yi byala ensin’wini yakwe;32 leyi, entiyisweni, yi nga yi tsanana ku tlula timbewu hinkwato, kambe loko yi mirile yi tlula swimila hinkwaswo hi vukulu naswona yi va murhi, lerova tinyenyana ta tilo+ ti fika ti kuma vutshamo emarhavini ya wona.”+33 A va byela xifaniso xin’wana: “Mfumo wa matilo wu fana ni comela,+ lexi wansati a xi tekeke a xi fihla eka mimpimo yinharhu leyikulu ya mapa, ku fikela loko mbila hinkwayo yi kukumuka.”34 Yesu a byela mintshungu swilo leswi hinkwaswo hi ku tirhisa swifaniso. Entiyisweni, a a nga vulavuli na vona handle ko tirhisa xifaniso;+35 leswaku ku ta hetiseka leswi nga vuriwa hi muprofeta la nga te: “Ndzi ta pfula nomu wa mina hi swifaniso, ndzi ta twarisa swilo leswi fihliweke ku sukela emasungulweni.”+36 Kutani loko a hangalase mintshungu a nghena endlwini. Hiloko vadyondzisiwa va ta eka yena va ku: “Hi hlamusele xifaniso xa mfava lowu nga ensin’wini.”37 A angula a ku: “Muhaxi wa mbewu leyinene i N’wana wa munhu;38 nsimu i misava;+ loko ku ri mbewu leyinene, vona i vana va mfumo; kambe mfava i vana va lowo homboloka,+39 naswona nala loyi a yi haxeke i Diyavulosi.+ Ntshovelo+ i makumu ya mafambiselo lawa ya swilo,+ naswona vatshoveri i tintsumi.40 Hikokwalaho, hilaha mfava wu hlengeletiwaka hakona kutani wu hisiwa hi ndzilo, swi ta va tano emakumu ka mafambiselo ya swilo.+41 N’wana wa munhu u ta rhuma tintsumi takwe, kutani emfun’weni wakwe ti ta humesa swilo hinkwaswo leswi khunguvanyisaka+ ni vanhu lava endlaka swiendlo swo kala nawu,42 naswona ti ta va hoxa ekheleni ra ndzilo lowu pfurhaka.+ Kwalaho hi laha ku rila ni ku getsela ka meno ya vona ku nga ta va kona.+43 Enkarhini wolowo lava va lulameke va ta voninga+ ngopfu kukota dyambu+ emfun’weni wa Tata wa vona. Loyi a nga ni tindleve a a yingise.+44 “Mfumo wa matilo wu fana ni xuma lexi fihliweke ensin’wini, lexi munhu a xi kumeke kutani a xi fihla; naswona hikwalaho ka ntsako lowu a nga na wona, a famba a ya xavisa+ swilo leswi a nga na swona kutani a xava nsimu yoleyo.+45 “Nakambe mfumo wa matilo wu fana ni muxavisi la famba-fambaka a lava tiperela letinene.46 Loko a kuma perela yin’we ya risima+ lerikulu, a famba a hatlisa a ya xavisa swilo hinkwaswo leswi a a ri na swona kutani a yi xava.+47 “Nakambe mfumo wa matilo wu fana ni rikoka leri nghenisiweke elwandle kutani ri kukuta tinhlampfi ta mixaka hinkwayo.+48 Loko ri tele va ri kokela eribuweni, kuteloko va tshame ehansi, va hlengeletela letinene+ exibyeni, kambe leti nga riki+ tinene va ti cukumeta.49 Swi ta va tano emakumu ka mafambiselo ya swilo: tintsumi ti ta huma kutani ti hambanisa lavo homboloka+ eka lavo lulama+50 kutani ti ta va hoxa ekheleni ra ndzilo lowu pfurhaka. Kwalaho hi laha ku rila ni ku getsela ka meno ya vona ku nga ta va kona.+51 “Xana mi wu kumile mongo wa swilo leswi hinkwaswo?” Va ku eka yena: “Ina.”52 Kutani a ku eka vona: “Loko swi ri tano, muleteri un’wana ni un’wana wa le rivaleni, loko a dyondzisiwa ta mfumo wa matilo,+ u fana ni munhu loyi a nga n’wini wa yindlu, la humesaka swilo leswintshwa ni swa khale+ evuhlayiselweni byakwe bya xuma.”53 Loko Yesu a heta swifaniso leswi a suka kwalaho a tsemakanya tiko.54 Kuteloko a fika etikweni+ ra rikwavo a sungula ku dyondzisa esinagogeni+ ya vona, lerova va hlamala va ku: “Xana munhu loyi u byi kume kwihi vutlhari ni mintirho leyi ya matimba?55 Xana loyi a hi n’wana wa muvatli?+ Xana mana wakwe a nga vuriwi Mariya, ni vamakwavo a hi Yakobo na Yosefa na Simoni na Yudasi?56 Naswona vamakwavo va xisati, xana hinkwavo a hi vona lava nga na hina?+ Kutani, xana munhu loyi u swi kume kwihi swilo leswi hinkwaswo?”+57 Hiloko va sungula ku khunguvanyeka ha yena.+ Kambe Yesu a ku eka vona: “Muprofeta wa xiximiwa, handle ka le tikweni ra rikwavo ni le ndlwini ya yena n’wini.”+58 Xisweswo kwalaho a nga endlanga mintirho yo tala ya matimba hikwalaho ka ku pfumala ka vona ripfumelo.+


text:
NHLOKOMHAKA YA XIFUNENGETO | XANA U NGA SWI KOTA KU LAWULA VUTOMI BYA WENA?
Ntlhontlho: Swilo Leswi U Bohekaka Ku Swi Endla
VANA va lava nkhathalelo wa wena. Muthori wa wena na yena u lava leswaku u n’wi tirhela. Munghana wa wena wa vukati u lava u n’wi endlela swo karhi. U endla sweswo hinkwaswo hala tlhelo u ri karhi u khathalela mutswari wa wena loyi a vabyaka. A hi swilo leswi a wu swi kunguhatile evuton’wini kambe swi lava matimba ya wena siku ni siku. Wa tivutisa, “xana ndzi fanele ndzi endla yini? Vanhu lava hinkwawo va lava mina.” Loko u lava ku endla xin’wana ni xin’wana lexi va xi lavaka u nga ha xi endla hi ndlela leyi nga ku tsakisiki kumbe leyi nga va tsakisiki. U nga xi lawula njhani xiyimo lexi?
XIKOMBISO XA LE BIBELENI: MUXE
Leswi Muxe a ku ri yena ntsena muavanyisi wa le Israyele eminkarhini ya ku tsariwa ka Bibele, a nga ha va a vone leswaku u endla leswi faneleke. Kambe mukon’wana wakwe u n’wi byele a ku: “Ndlela leyi u endlaka ha yona a hi yinene. Entiyisweni u ta hela matimba.” U ringanyete leswaku Muxe a hungutela ntirho wo avanyisa eka vavanuna lava fanelekaka, lava a va ta tisa milandzu leyikulu ntsena eka Muxe. Vuyelo byi ve byihi? Mukon’wana wakwe u n’wi tiyisekisile a ku: “Kunene u ta kota ku swi yimela, kasi handle ka sweswo vanhu lava hinkwavo va ta tlhelela etindhawini ta vona hi ku rhula.”—Eksoda 18:17-23.
LESWI DELINA A SWI ENDLAKA
Hilaha swi hlamuseriweke hakona eka xihloko xo sungula, Delina u karhatiwa hi vuvabyi bya misiha lebyi vuriwaka dystonia, ku nga misiha leyi nga tirhiki kahle. Nakambe u khathalela vamakwavo vakwe vanharhu lava lamaleke. U ri: “Ndzi xiye leswaku ku wisa ni ku hatla ndzi endla mintirho swi hunguta ntshikilelo. Ku byela van’wana hi xiyimo xa mina swi endla leswaku va tsakela ku ndzi pfuna, ku katsa ni nuna wa mina. Ndzi tlhela ndzi tirhanyana exirhapeni ni mpundzu, sweswo swi endla leswaku ndzi eneriseka swinene.”
“Xin’wana ni xin’wana xi ni nkarhi wa xona lowu vekiweke.”—Eklesiasta 3:1
LESWI U NGA SWI ENDLAKA
Loko ku ri ni mintirho yo tala leyi u fanele u yi endla, ringeta ku endla leswi landzelaka:
Lava vanhu lava nga ta ku pfuna. Hi xikombiso, loko u ri ni vana lava ha tshamaka na wena, swirho swa ndyangu kumbe vanghana lava tshamaka ekusuhi na wena va nga ku pfuna.
Byela van’wana leswi u swi lavaka. Hi xikombiso, vulavurisana ni muthori wa wena loko a ku tikisela hi ntirho. A wu fanelanga u n’wi chavisa hi ku vula leswaku u ta tshika ntirho. Kambe n’wi byele swiphiqo swa wena. A nga ha ku hungutela ntirho lowu u wu endlaka.
Yi tsale ehansi mintirho leyi u nga ta yi endla hi vhiki. Yin’wana ya yona u nga yi hungutela van’wana.
Loko u rhambiwa, hlawula laha u nga ta ya kona. Loko ku ri leswaku a wu nge swi koti ku ya hikwalaho ko titwa u karhele, va byele kahle.
Yinhla ya Nkoka: Loko u lava ku endla swilo hinkwaswo, u nga hetelela u nga ha koti ku endla nchumu.


text:
Vutlhari Bya Huwelela
—Xana Wa Byi Twa?
“Xana vutlhari a byi hambeti byi huwelela, ni ku twisisa a ku hambeti ku humesa rito? Byi yime ehenhla eku tlakukeni, endleleni, emahandzeni ya tindlela . . . byi huwelela ngopfu etlhelo ka tinyangwa, enon’wini wa muti, ni le vunghenweni bya tinyangwa.”—SWIVURISO 8:1-3.
VUTLHARI i bya nkoka swinene, handle ka byona a hi ta endla swihoxo swo tala. Kambe hi nga byi kuma kwihi vutlhari bya ntiyiso? Mutsari wa buku ya Swivuriso a a swi tiva leswaku a ku na vutlhari lebyi nga fanaka ni bya Muvumbi wa hina. Ku engetela kwalaho, vutlhari bya Yena byi nga kumiwa hi munhu un’wana ni un’wana hi ku tirhisa buku yo hlawuleka ku nga Bibele. Xiya leswi landzelaka:
The World Book Encyclopedia yi vula leswaku Bibele i “buku leyi vanhu vo tala va nga na yona ku tlula hinkwato ematin’wini.” Yi hundzuluxeriwe hi nhlayo leyikulu ni hi tindzimi to tala ku tlula tibuku tin’wana. Bibele yi kumeka hi tindzimi leti endlaka 2 600 yi helerile kumbe yi nga helelanga, leswi vulaka leswaku vanhu lava tlulaka 90 wa tiphesente va na yona.
Vutlhari na byona “byi hambeta byi rila swinene” ku tlula rini na rini. Matewu 24:14 yi ri: “Mahungu lamanene lawa ya mfumo ma ta chumayeriwa emisaveni hinkwayo leyi akiweke leswaku byi va vumbhoni ematikweni hinkwawo; kutani hi kona makumu [ya misava ya sweswi] ma nga ta fika.”
“Mahungu lamanene” i ya vutlhari hikuva ma kombisa vutlhari bya Xikwembu byo tlhantlha swiphiqo swa vanhu hi ku tirhisa Mfumo wa xona. Mfumo wolowo i hulumendhe ya Xikwembu leyi nga ta fuma misava hinkwayo. (Daniyele 2:44; 7:13, 14) Hikwalaho, Yesu u khongele a ku: “Mfumo wa wena a wu te. Ku rhandza ka wena a ku endleke emisaveni, hilaha ku endlekaka hakona etilweni.”—Matewu 6:9, 10.
Timbhoni ta Yehovha ti swi teka swi ri swa nkoka ku tivisa vanhu hi Mfumo wa Xikwembu ematikweni lama endlaka 239. Hakunene, vutlhari bya Xikwembu ‘bya huwelela’ “ni le vunghenweni bya tinyangwa”. Xana wa byi twa?


text:
Vito Leri Nga eBibeleni Leri Tsariweke eKhuwaneni Ra Khale
Hi 2012 ku kumeke swiphemu swa khuwana leri nga ni malembe ya 3 000 naswona sweswo swi tsakise vayimburi. I yini xo hlawuleka hi khuwana leri? A ku nga ri swiphemu sweswo ntsena kambe a ku ri leswi a swi tsariwe eka swona.
Loko vayimburi va hetelele va kote ku hlanganisa swiphemu sweswo, va kote ku hlaya leswi Vakanana a va swi tsarile ekhuwaneni leri. Marito ya kona a ma hlayekisa xi leswi: “Eshba’al Ben Beda,” leswi vulaka leswaku “Exibali n’wana wa jaha wa Beda’.” A ku ri ro sungula vayimburi va kuma vito leri ri tsariwe eka nchumu wo karhi wa le nkarhini wa khale.
Exibali un’wana loyi ku vulavuriweke ha yena eBibeleni a ku ri un’wana wa vana va Hosi Sawulo. (1 Tikr. 8:33; 9:39) Profesa Yosef Garfinkel loyi na yena a hoxeke xandla eka vuyimburi lebyi u te: “Swa tsakisa ku vona leswaku vito leri nge Exibali ri kumeka eBibeleni naswona sweswi ri kona eka rungula leri hlayisiweke hi vayimburi ni leswaku ku vulavuriwa ha rona ntsena enkarhini wa ku fuma ka Hosi Davhida.” Van’wana va anakanya leswaku a ku ri vito ro hlawuleka leri tirhisiweke ntsena enkarhini wolowo. Lexi i xikombiso xin’wana xa leswaku vayimburi va yi tshemba Bibele!
Nakambe Bibele yi tlhela yi vitana Exibali n’wana wa Sawulo Ixi-boxeti. (2 Sam. 2:10) Ha yini rito “bali” ri siviwe hi “boxeti”? Valavisisi va hlamusela leswaku mutsari wa Samuwele wa Vumbirhi a nga ha va a papalate ku tirhisa vito leri nge Exibali hikuva a ri tsundzuxa Vaisrayele hi Bali, xikwembu xa xidzedze lexi Vakanana a va xi gandzela. Hambiswiritano, vito leri nge Exibali ra kumeka eBibeleni eBukwini ya Tikronika to Sungula.


text:
NDLELA YO KUMA NTSAKO
Dyondza Swo Tala Mayelana Ni Ndlela Yo Kuma Ntsako
XANA U TSHAME U TIVUTISA SWIVUTISO LESWI:
Ndyangu wa mina wu nga va ni ntsako hi ndlela yihi?
Ndzi nga va kumisa ku yini vanghana lavanene ni ku va mina ndzi tlhela ndzi va munghana lonene?
Xana maxaka ni vanghana va mina lava feke va nga tlhela va hanya?
Xana ku xaniseka ku ta kala ku hela?
Xana vanhu va ta herisa misava hakatsongotsongo?
Xana Xikwembu xi amukela vukhongeri hinkwabyo?
U NGA KUMA TINHLAMULO TA SWIVUTISO LESWI NI SWIN’WANA
Nghena eka website ya jw.org/ts leyi nga kona hi tindzimi to tlula 900. Eka yona u ta kuma rungula leri nga ta ku pfuna ni tinhlokomhaka to hambanahambana.
U ta tiphina hi tivhidiyo ta vanhu lava humaka eka mindhavuko yo hambanahambana lava kumeke ndlela yo tsaka naswona va nga tisoliki ha swona! Van’wana a va godzomberiwe hi swidzidzirisi naswona a va ri vabohiwa. Van’wana va dyondzekile kasi van’wana i va n’wasayense.
Eka jw.org/ts u ta kota ku hlaya kumbe ku kopa Tibibele to hambanahambana ni tibuku to tala mahala. Tinhlokomhaka tin’wana ti katsa leti nge:
I Yini Lexi Nga Endlaka Hi Va Ni Ntsako eNdyangwini?


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Nhlavutelo 7:1-17
7 Endzhaku ka sweswo ndzi vona tintsumi+ ta mune ti yime etinhleni+ ta mune ta misava, ti khome timheho ta mune ta misava swi tiya, leswaku ku nga vi na mheho leyi hungelaka emisaveni kumbe elwandle kumbe emurhini+ wun’wana ni wun’wana.2 Kutani ndzi vona ntsumi yin’wana yi tlhandluka yi ta hi le vuhuma-dyambu,+ yi ri ni mfungho wa Xikwembu+ lexi hanyaka; hiloko yi huwelela hi rito lerikulu eka tintsumi ta mune leti pfumeleriweke ku onha misava ni lwandle,3 yi ku: “Mi nga onhi misava kumbe lwandle kumbe mirhi, ku fikela loko hi ta va hi funghe+ mahlonga ya Xikwembu xa hina emimombyeni+ ya wona.”4 Kutani ndzi twa nhlayo ya lava funghiweke, va 144 000,+ lava funghiweke eka nyimba+ yin’wana ni yin’wana ya vana va Israyele:+5 Va nyimba ya Yuda+ ku funghiwe 12 000;va nyimba ya Ruveni+ 12 000;va nyimba ya Gadi+ 12 000;6 va nyimba ya Asere+ 12 000;va nyimba ya Neftali+ 12 000;va nyimba ya Manase+ 12 000;7 va nyimba ya Simiyoni+ 12 000;va nyimba ya Levhi+ 12 000;va nyimba ya Isakara+ 12 000;8 va nyimba ya Zebuloni+ 12 000;va nyimba ya Yosefa+ 12 000;va nyimba ya Benjamini+ ku funghiwe+ 12 000.9 Endzhaku ka swilo leswi ndzi languta, kutani waswivo, a ku ri ni ntshungu lowukulu,+ lowu a ku nga ri na munhu la kotaka ku wu hlaya, wu huma eka matiko+ hinkwawo ni tinyimba hinkwato ni vanhu+ hinkwavo ni tindzimi+ hinkwato, wu yime emahlweni ka xiluvelo+ ni le mahlweni ka Xinyimpfana, wu ambale tinguvu to leha to basa;+ wu tamele marhavi ya micindzu+ emavokweni ya wona.10 Kutani wu huwelela hi rito lerikulu wu phikelela, wu ku: “Ku ponisiwa hi ku kolota Xikwembu+ xa hina, lexi tshameke exiluvelweni,+ ni le ka Xinyimpfana.”+11 Kutani tintsumi+ hinkwato a ti yime ti rhendzela xiluvelo ni vakulu+ ni swivumbiwa+ leswi hanyaka swa mune, hiloko va wa hi swikandza swa vona emahlweni ka xiluvelo va gandzela Xikwembu,+12 va ku: “Amen! Ku dzuneka ni ku vangama ni vutlhari ni ku nkhensa ni ku xiximiwa ni matimba+ ni ntamu a swi ve eka Xikwembu xa hina hi masiku ni masiku. Amen.”+13 Kutani un’wana wa vakulu+ a ndzi angula a ku: “Xana lava ambaleke tinguvu to leha to basa,+ i vamani naswona va huma kwihi?”14 Hiloko ndzi n’wi byela xikan’we ndzi ku: “Hosi yanga, hi wena u tivaka.” Kutani a ku eka mina: “Lava hi lava humaka enhlomulweni+ lowukulu, naswona va hlantswe tinguvu ta vona to leha va ti endla to basa+ hi ngati+ ya Xinyimpfana.15 Hi yona mhaka leyi va nga emahlweni+ ka xiluvelo xa Xikwembu; va xi endlela ntirho wo kwetsima+ nhlikanhi ni vusiku etempeleni ya xona; kutani Loyi a tshameke exiluvelweni+ u ta vamba ntsonga+ wa yena ehenhla ka vona.16 A va nge he twi ndlala kumbe torha nikatsongo, naswona dyambu a ri nge he va hisi nikatsongo hambi wu ri mumu lowu vavulaka,+17 hikuva Xinyimpfana,+ lexi nga exikarhi ka xiluvelo, xi ta va risa,+ xi va kongomisa eminseledyaneni ya mati+ ya vutomi. Kutani Xikwembu xi ta sula mihloti hinkwayo ematihlweni ya vona.”+


text:
Endlani Vukati Bya N’wina Byi Va Lebyi Tiyeke Byi Tlhela Byi Tsakisa
“Loko Yehovha a nga yi aki yindlu, i swa hava leswi vaaki va yona va tirheke hi matimba eka yona.”—PS. 127:1a.
1-3. Hi yihi mintlhontlho leyi vatekani va langutanaka na yona? (Vona xifaniso lexi nga eku sunguleni ka xihloko lexi.)
WANUNA un’wana loyi a nga ni malembe ya 38 a tekile naswona a tsakeke u te: “Loko mi tirha hi matimba naswona swi tikomba leswaku mi lava leswaku swilo swi famba kahle evukatini bya n’wina, Yehovha u ta mi katekisa.” Swi nga koteka leswaku vavanuna ni vavasati va tsaka swin’we va tlhela va seketelana hi minkarhi yo tika.—Swiv. 18:22.
2 Hambiswiritano, swi tolovelekile leswaku vatekani va va ni “nhlomulo enyameni ya vona.” (1 Kor. 7:28) Ha yini? Ku langutana ni swiphiqo swa siku ni siku swi nga endla leswaku ku va ni ntshikilelo evukatini. Leswi va nga hetisekangiki, minkarhi yin’wana vavanuna ni vavasati va nga twisana ku vava va tlhela va nga vulavurisani hi ndlela leyinene. (Yak. 3:2, 5, 8) Vatekani vo tala swi tlhela swi va tikela ku tirha ntirho lowu lavaka va tirha nkarhi wo tala va ri karhi va khathalela vana. Ntshikilelo ni ku karhala swi endla leswaku swi va tikela vatekani ku tinyika nkarhi wo va swin’we leswaku va tiyisa vukati bya vona. Ndlela leyi va rhandzanaka ni ku xiximana ha yona yi nga ha tsanisiwa hi swiphiqo swa timali, swa rihanyo kumbe swiphiqo swin’wana. Ku tlula kwalaho, masungulo ya vukati lebyi a byi tikomba byi tiyile ma nga ha onhiwa hi “mintirho ya nyama,” yo tanihi vumbhisa, ku tikhoma ko biha, vulala, dzolonga, mavondzo, swifafa ni ku kanetana.—Gal. 5:19-21.
3 Lexi nyanyisaka timhaka, vanhu vo tala “emasikwini [lawa] yo hetelela” va ni vutianakanyi naswona a va xi xiximi Xikwembu, ku nga mikhuva leyi nga dlayaka vukati. (2 Tim. 3:1-4) Xo hetelela, nala la nga ni tihanyi u tiyimisele ku dlaya vukati bya vanhu vo tala. Muapostola Petro wa hi lemuxa a ku: “Xirha xa n’wina, Diyavulosi, xa famba-famba ku fana ni nghala leyi vombaka, yi lava wa ku n’wi dya.”—1 Pet. 5:8; Nhlav. 12:12.
4. Vatekani va nga swi kotisa ku yini ku va ni vukati lebyi tiyeke ni lebyi tsakisaka?
4 Wanuna un’wana wa le Japani u te: “A ndzi ri ni ntshikilelo lowukulu loko swi ta etimhakeni ta timali. Kutani leswi a ndzi nga burisani ni nsati wa mina, na yena u ve ni ntshikilelo lowukulu. Ku engetela kwalaho, wa ha ku va ni swiphiqo leswikulu swa rihanyo. Minkarhi yin’wana, ntshikilelo lowu a wu endla leswaku hi holova.” Ku ni swiphiqo swin’wana leswi u nga ta ka u nga swi balekeli evukatini, kambe swa koteka ku swi tlhantlha. Vatekani va nga va ni vukati lebyi tiyeke ni lebyi tsakisaka hikwalaho ko pfuniwa hi Yehovha. (Hlaya Pisalema 127:1.) A hi buleni hi tindlela ta ntlhanu to endla vukati byi va lebyi tiyeke naswona byi va bya vutomi hinkwabyo. Endzhaku ka sweswo hi ta bula hi leswaku ha yini vatekani va fanele va kombisana rirhandzu leswaku vukati bya vona byi va lebyi tiyeke.
KATSANI YEHOVHA EVUKATINI BYA N’WINA
5, 6. I yini leswi vatekani va nga swi endlaka leswaku va katsa Yehovha evukatini bya vona?
5 Masungulo lama tiyeke evukatini lebyi sirhelelekeke i ku tshembeka ni ku titsongahatela Musunguri wa vukati. (Hlaya Eklesiasta 4:12.) Vavanuna ni vavasati va nga katsa Yehovha evukatini bya vona hi ku landzela nkongomiso wa yena wa rirhandzu. Bibele yi vula leswi landzelaka malunghana ni vanhu va Xikwembu va khale: “Tindleve ta n’wina ti ta twa rito endzhaku ka n’wina ri ku: ‘Ndlela hi leyi. Fambani hi yona,’ loko mo tshuka mi ya exineneni kumbe mi tshuka mi ya eximatsini.” (Esa. 30:20, 21) Namuntlha, vatekani va nga “twa” rito ra Yehovha hi ku hlaya Rito ra Xikwembu swin’we. (Ps. 1:1-3) Va nga tlhela va tiyisa vukati bya vona hi ku va ni Vugandzeri bya Ndyangu lebyi tsakisaka byi tlhela byi phyuphyisa hi tlhelo ra moya. Nakambe loko vatekani va khongela swin’we siku ni siku, va ta tiyisa vukati bya vona leswaku byi kota ku langutana ni minhlaselo ya misava ya Sathana.
6 Gerhard wa le Jarimani u ri: “Nkarhi wun’wana ni wun’wana loko swiphiqo swa hina kumbe ku nga twisisani swi hi tekela ntsako wa hina, ndzayo leyi humaka eRitweni ra Xikwembu yi hi pfunile leswaku hi lehiselana mbilu naswona hi rivalelana. Timfanelo leti ti endla leswaku swilo swi famba kahle evukatini.” Loko vatekani va tirha hi matimba leswaku va katsa Xikwembu evukatini bya vona hi ku xi tirhela swin’we, va tshama va ri ekusuhi na xona naswona va tiyisa vuxaka bya vona.
VAVANUNA LAVA NGA TINHLOKO TA MINDYANGU LETI NGA NI RIRHANDZU
7. Vavanuna va fanele va byi tirhisa njhani vunhloko bya vona?
7 Ndlela leyi wanuna a byi tirhisaka ha yona vunhloko bya yena yi nga pfuna swinene eku tiyiseni ka vukati ni ku endla leswaku byi tsakisa. Bibele yi ri: “Nhloko ya wanuna un’wana ni un’wana i Kreste; kasi nhloko ya wansati i wanuna.” (1 Kor. 11:3) Marito wolawo ma byela vavanuna ndlela leyi va faneleke va byi tirhisa ha yona vunhloko bya vona—hi ndlela leyi Kreste a byi tirhisaka ha yona vulawuri byakwe eka vavanuna. Yesu a a nga ri na tihanyi kumbe nsele kambe minkarhi hinkwayo a a ri ni rirhandzu, musa, a a anakanyela, a a ri ni moya wo rhula ni mbilu yo titsongahata.—Mat. 11:28-30.
8. I yini lexi nga endlaka leswaku wanuna a rhandziwa a tlhela a xiximiwa hi nsati wa yena?
8 Vavanuna lava nga Vakreste a va fanelanga va tshamela ku sindzisa vasati va vona leswaku va va xixima. Ku ri na sweswo, va “[hambeta va] tshama na vona hi mukhuva lowu fanaka hi ku ya hi vutivi [kumbe va va anakanyela; va va twisisa].” Va “va xixima leswi va nga xibya xo tsana swinene, xa xisati.” (1 Pet. 3:7) Vavanuna va swi kombisa hi marito ya vona ya xichavo ni hi swiendlo swa vona swa ntwela-vusiwana leswaku vasati va vona i va risima eka vona, loko va ri exikarhi ka vanhu ni loko va ri voxe. (Swiv. 31:28) Ku tirhisa vunhloko hi ndlela yoleyo ya rirhandzu swi endla leswaku vasati va vona va va rhandza va tlhela va va xixima naswona swi endla leswaku Xikwembu xi katekisa vukati byoleyo.
VAVASATI LAVA TITSONGAHATAKA
9. Wansati a nga swi kombisa njhani leswaku wa titsongahata?
9 Ku rhandza Yehovha hi ndlela leyi nga riki na vutianakanyi leyi sekeriweke eka milawu leyi kongomisaka ya yena swi ta hi pfuna hinkwerhu leswaku hi titsongahata ehansi ka voko ra yena ra matimba. (1 Pet. 5:6) Ndlela yin’wana ya nkoka leyi wansati la titsongahataka a kombisaka ha yona leswaku u xixima vulawuri bya Yehovha i ku tirhisana ni nuna wa yena. Bibele yi ri: “N’wina vavasati lava tekiweke, tivekeni ehansi ka vanuna va n’wina, tanihi leswi swi fanelaka eHosini.” (Kol. 3:18) Entiyisweni, wansati a nge swi tsakeli hinkwaswo swiboho leswi endliwaka hi nuna wa yena. Kambe, loko swiboho swa yena swi nga lwisani ni milawu ya Xikwembu, wansati la titsongahataka u ta tirhisana ni nuna wa yena.—1 Pet. 3:1.
10. Ha yini swi ri swa nkoka ku titsongahata hi ndlela ya rirhandzu?
10 Wansati u ni xikhundlha lexi xiximekaka xa ku va “nghamu” ya nuna wa yena. (Mal. 2:14) Loko vatekani va endla swiboho swa ndyangu, wansati u vula leswi a swi anakanyaka ni ndlela leyi a titwaka ha yona hi ndlela ya xichavo, kambe u tshama a ri karhi a titsongahata. Wanuna la tlhariheke u ta yingiserisisa leswi nsati wakwe a swi vulaka. (Swiv. 31:10-31) Ku titsongahata hi ndlela ya rirhandzu ku ta endla leswaku ku va ni ntsako, ku rhula ni vun’we endyangwini naswona swi ta endla leswaku vatekani va eneriseka hi ku tiva leswaku va tsakisa Xikwembu.—Efe. 5:22.
TSHAMANI MI RI KARHI MI RIVALELANA HI KU NTSHUNXEKA
11. Ha yini swi ri swa nkoka ku rivalelana?
11 Ndlela yin’wana ya nkoka leyi nga endlaka leswaku vukati byi tiya i ku rivalelana. Vukati bya tiya loko vatekani va “[hambeta va] lehiselana mbilu ni ku rivalelana hi ku ntshunxeka.” (Kol. 3:13) Hi hala tlhelo, vukati bya tsana loko vatekani va nga swi lavi ku rivala swihoxo swa le nkarhini lowu hundzeke kutani va tlhela va swi pfuxa loko va holova. Tanihi leswi muako wu nga ha vaka lowu nga tiyangiki hikwalaho ko pandzeka, vatekani va nga ha va ni xikhomela va tlhela va hlundzuka, leswi nga ha endlaka leswaku swi va tikela swinene ku rivalelana. Ku hambana ni sweswo, loko vatekani va rivalelana hilaha Yehovha a va rivalelaka hakona, va ta va ni vukati lebyi tiyeke.—Mik. 7:18, 19.
12. Rirhandzu ri funengeta “swidyoho swo tala” hi ndlela yihi?
12 Rirhandzu ra ntiyiso “a ri hlayisi mhaka yo biha.” Entiyisweni, “rirhandzu ri funengeta swidyoho swo tala.” (1 Kor. 13:4, 5; hlaya 1 Petro 4:8.) Hi marito man’wana, rirhandzu a ri hlayeli leswaku ri va rivalela kangani van’wana. Loko muapostola Petro a vutisile leswaku u fanele a n’wi rivalela kangani munhu un’wana, Yesu u te: “Ka 77.” (Mat. 18:21, 22) A a kombisa leswaku Mukreste u fanele a rivalela van’wana minkarhi yo tala swinene.—Swiv. 10:12. *
13. Hi nga lwisana njhani ni moya wa ku nga rivaleli?
13 Annette u ri: “Loko vatekani va nga swi lavi ku rivalelana, xikhomela ni ku nga tshembani swa kula, kutani sweswo swi dlaya vukati. Ku rivalelana swi tiyisa vukati ni vuxaka bya vatekani.” Leswaku mi lwisana ni moya wa ku nga rivalelani mi fanele mi titoloveta ku nkhensa ni ku kombisa ku tlangela. Titolovete ku bumabumela nkataku swi huma embilwini. (Kol. 3:15) Loko mi endla tano mi ta va ni ku rhula ka mianakanyo, vun’we ni mikateko leyi humaka eka Xikwembu leyi kumiwaka hi lava va rivalelaka van’wana.—Rhom. 14:19.
TIRHISANI NAWU LOWU DUMEKE WA MAHANYELO
14, 15. I yini nawu lowu dumeke wa mahanyelo, naswona wu nga byi tiyisa njhani vukati loko wu tirhisiwa?
14 A swi kanakanisi leswaku u lava ku khomiwa hi ndlela ya xichavo. Wa swi tsakela loko van’wana va ku yingisela va tlhela va khathala hi ndlela leyi u titwaka ha yona. Kambe xana u tshame u twa munhu un’wana a ku: “Ndzi ta n’wi endla leswi a ndzi endleke swona”? Hambileswi swi nga ha twisisekaka ku titwa hi ndlela yoleyo, Bibele yi ri: “U nga vuli u ku: ‘Hilaha a endleke hakona eka mina, na mina ndzi ta endla hilaha ku fanaka eka yena.’” (Swiv. 24:29) Entiyisweni, Yesu u dyondzise ndlela leyinene ngopfu yo tlhantlha swiphiqo. Yi tala ku vuriwa nawu lowu dumeke wa mahanyelo: “Leswi mi lavaka vanhu va swi endla eka n’wina, swi endleni eka vona hilaha ku fanaka.” (Luka 6:31) Yesu a a vula leswaku hi fanele hi khoma vanhu hi ndlela leyi hi lavaka ku khomiwa ha yona naswona hi nga tlheriseli vubihi hi vubihi. Evukatini, swi vula leswaku hi fanele hi endlela munhu loyi hi tekaneke na yena leswi hi lavaka a hi endlela swona.
15 Vatekani va tiyisa vuxaka bya vona loko va khathala hakunene hi ndlela leyi munghana wa vona wa vukati a titwaka ha yona. Wanuna un’wana eAfrika Dzonga u ri: “Hi ringete ku tirhisa nawu lowu dumeke wa mahanyelo. Entiyisweni ku ni minkarhi leyi hi vaka hi hlundzukile, kambe hi tikarhatela ku khomana hi ndlela leyi hi lavaka ku khomiwa ha yona—hi ndlela ya xichavo ni leyi nga ni xindzhuti.”
16. I yini leswi vatekani va nga fanelangiki va endlana swona?
16 U nga paluxi swihoxo swa nkataku eka van’wana hambi ku ri ku endla misavu ha swona kumbe u tshamela ku vilela hi mikhuva ya yena leyi ku nyangatsaka. Tsundzuka leswaku vukati a hi mphikizano wo kombisa leswaku i mani la nga ni matimba, i mani la nga huwelelaka ku tlula un’wana kumbe a vula marito lama tlhavaka swinene. I ntiyiso leswaku hinkwerhu hi endla swihoxo naswona minkarhi yin’wana hi khunguvanyisa van’wana. Kambe a ku na xivangelo lexi twalaka xa leswaku wanuna kumbe wansati a khomisa nkatakwe tingana kumbe a n’wi tlhava hi marito kumbe va susumetana kumbe va banana.—Hlaya Swivuriso 17:27; 31:26.
17. Vavanuna va nga khoma vasati va vona hi ndlela leyi va lavaka ku khomiwa ha yona hi ndlela yihi?
17 Hambileswi eka mindhavuko yin’wana vavanuna lava xanisaka kumbe ku ba vasati va vona va tekiwaka va ri vavanuna va xiviri, kambe Bibele yi ri: “Loyi a hlwelaka ku hlundzuka wa antswa ku ri ni wanuna wa matimba, ni loyi a lawulaka moya wakwe ku ri ni loyi a tekaka muti.” (Swiv. 16:32) Swi lava ku tiyimisela lokukulu ku tekelela Yesu Kreste, nghwazi leyi tshameke yi hanya ni ku lawula moya wa wena. Wanuna loyi a xanisaka kumbe ku ba nsati wa yena a hi wanuna wa xiviri naswona u ta lahlekeriwa hi vuxaka bya yena na Yehovha. Mupisalema Davhida loyi a a ri wanuna la nga ni matimba ni xivindzi u te: “Hlundzukani, kambe mi nga dyohi. Vulavulani hi mbilu ya n’wina loko mi ri esangweni ra n’wina, kutani mi miyela.”—Ps. 4:4.
“AMBALANI RIRHANDZU”
18. Ha yini swi ri swa nkoka ku tshama u ri karhi u hlakulela mfanelo ya rirhandzu?
18 Hlaya 1 Vakorinto 13:4-7. Rirhandzu i mfanelo ya nkoka swinene evukatini. “Tiambexeni xinakulobye lexikulu xa tintswalo, musa, mianakanyo yo titsongahata, ku rhula, ni ku va ni mbilu yo leha. Kambe, handle ka swilo leswi hinkwaswo, ambalani rirhandzu, hikuva i xiboho lexi hetisekeke xa vun’we.” (Kol. 3:12, 14) Rirhandzu leri nga riki na vutianakanyi, leri fanaka ni ra Kreste ri tiyisa vukati. Ri endla leswaku vukati byi tshama byi tiyile ku nga khathariseki mikhuva leyi nyenyetsaka, swiphiqo leswikulu swa rihanyo, swa timali ni leswi khumbaka vatswari va nkataku.
19, 20. (a) Vatekani va nga endla leswaku vukati bya vona byi va lebyi tiyeke byi tlhela byi tsakisa hi ndlela yihi? (b) I yini leswi hi nga ta bula ha swona exihlokweni lexi landzelaka?
19 I ntiyiso leswaku ku laveka rirhandzu, ku tshembeka ni matshalatshala lamakulu leswaku swilo swi famba kahle evukatini. Ematshan’weni yo tshikana loko ku va ni swiphiqo, vatekani va fanele va tiyimisela ku kurisa vuxaka bya vona. Vatekani lava nga Vakreste lava rhandzaka Yehovha naswona va rhandzanaka va fanele va tiyimisela ku tlhantlha swiphiqo swa vona hikuva “rirhandzu a ri heli.”—1 Kor. 13:8; Mat. 19:5, 6; Hev. 13:4.
20 Swa tika swinene ku endla leswaku vukati byi va lebyi tiyeke naswona byi tsakisa ngopfu-ngopfu ‘eminkarhini leyi ya mangava’ leyi hi hanyaka eka yona. (2 Tim. 3:1) Kambe swi nga koteka hi ku pfuniwa hi Yehovha. Nilokoswiritano, vatekani va fanele va tlhela va lwisana ni mahanyelo yo biha lama tinyikeke matimba. Xihloko lexi landzelaka xi ta hlamusela leswi vavanuna ni vavasati va nga swi endlaka leswaku va sirhelela vukati bya vona eka ku tikhoma loko biha.
^ ndzim. 12 Hambiloko vatekani va ringeta ku rivalelana ni ku tlhantlha swiphiqo swa vona, Bibele ya n’wi pfumelela munghana wa vukati la nga riki na nandzu ku endla xiboho xo rivalela kumbe xo tshika munghana wa vukati la endleke vuoswi. (Mat. 19:9) Vona xihloko lexi nge, “Langutelo Ra Bibele: Loko Byi Ri Vuoswi—Xana U Fanele U Rivalela Kumbe U Nga Rivaleli?” eka Xalamuka! ya August 8, 1995.


text:
Ntivo-Vutomi
Ntivo-Vutomi i tidyondzo ta vutomi bya swivumbiwa leswi hanyaka, kuhlanganisa na vuvumbeki, ntirho na makulele ya swona.[1] Hikuangarhela, ntivo-vutomi byi hlanganisa Swivumbiwa-Vutomi, Swihlawulekis-Vutomi na kutekelela kuhlanganisa na ku tswala swivumbiwa swin'wana. Kupfumeriwa leswkau swivumbiwa leswi hanyaka, swi tihanyisa hi dya leswaku swi kuma matimba, na ku tolovela mbangu lowu swihanyaka eka wona.
Mintshaho[Lulamisa | edit source]
- ↑ Based on definition from: "Aquarena Wetlands Project glossary of terms". Texas State University at San Marcos. Archived from the original on 2004-06-08.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yoxuwa 22:1-34
22 Hi nkarhi wolowo Yoxuwa a vitana va ka Ruveni ni va ka Gadi ni hafu ya nyimba ya Manase+2 a ku eka vona: “Loko ku ri n’wina, mi hlayise hinkwaswo leswi Muxe nandza wa Yehovha a mi leriseke swona,+ naswona mi yingise rito ra mina eka hinkwaswo leswi ndzi mi leriseke swona.+3 A mi va siyanga vamakwenu hi masiku+ lawa yo tala ku ta fikela esikwini leri, naswona mi hlayise xiboho xa xileriso xa Yehovha Xikwembu xa n’wina.+4 Sweswi Yehovha Xikwembu xa n’wina u wisise vamakwenu, hilaha a va tshembiseke hakona.+ Sweswi hundzukani mi famba mi ya emintsongeni ya n’wina etikweni leri nga ndzhaka ya n’wina, leri Muxe nandza wa Yehovha a mi nyikeke rona entsungeni wa Yordani.+5 Ntsena xiyani ngopfu leswaku mi hetisisa xileriso+ ni nawu lowu Muxe nandza wa Yehovha a mi leriseke wona hi ku rhandza Yehovha Xikwembu+ xa n’wina ni ku famba etindleleni+ takwe hinkwato ni ku hlayisa swileriso+ swakwe, mi n’wi namarhela+ ni ku n’wi tirhela+ hi mbilu+ ya n’wina hinkwayo ni hi moya-xiviri wa n’wina hinkwawo.”+6 Kutani Yoxuwa a va katekisa+ ivi a va tshika va famba leswaku va ya emintsongeni ya vona.7 Muxe u nyike hafu ya nyimba ya Manase nyiko eBaxani,+ kasi hafu leyin’wana Yoxuwa u yi nyike nyiko ni vamakwavo entsungeni wa Yordani ku ya evupela-dyambu.+ Nakambe, loko Yoxuwa a va yisa emintsongeni ya vona, u va katekisile.8 Hiloko a ku eka vona: “Tlhelelani emintsongeni ya n’wina ni rifuwo ro tala ni swifuwo swo tala ngopfu, ni silivhere ni nsuku ni koporo ni nsimbi ni tinguvu to tala ngopfu.+ Tekani xiavelo xa n’wina eka leswi mi swi phangeke+ eka valala va n’wina swin’we ni vamakwenu.”9 Endzhaku ka sweswo vana va Ruveni ni vana va Gadi ni hafu ya nyimba ya Manase va tlhela va suka eka vana va Israyele, ku suka eXilo leyi nga etikweni ra Kanana, leswaku va ya etikweni ra Giliyadi,+ etikweni leri nga ndzhaka ya vona, leri va tshamisekeke eka rona hi ku lerisa ka Yehovha ha Muxe.+10 Loko va fika eswifundzheni swa Yordani leswi a swi ri etikweni ra Kanana, vana va Ruveni ni vana va Gadi ni hafu ya nyimba ya Manase va aka alitari+ etlhelo ka Yordani, alitari leyikulu ngopfu.11 Endzhaku ka sweswo vana va Israyele va twa+ ku vuriwa va ku: “Maswivo! Vana va Ruveni ni vana va Gadi ni hafu ya nyimba ya Manase va ake alitari emaaveni ya tiko ra Kanana, eswifundzheni swa Yordani etlhelo leri nga ra vana va Israyele.”12 Loko vana va Israyele va swi twa, ntshungu hinkwawo wa vana va Israyele+ wu hlengeletana eXilo+ leswaku wu tlhandluka wu ya lwa na vona.+13 Hiloko vana va Israyele va rhumela+ Finiyasi+ n’wana wa Eliyazara lowa muprista eka vana va Ruveni ni vana va Gadi ni hafu ya nyimba ya Manase etikweni ra Giliyadi,14 ni tindhuna ta khume leti a ti ri na yena, ndhuna yin’we ya yindlu ya vatata wa nyimba hinkwayo ya Israyele, ha un’we a a ri murhangeri wa yindlu ya vatata wa Vaisrayele va magidi.+15 Va hetelela va fike eka vana va Ruveni ni vana va Gadi ni hafu ya nyimba ya Manase etikweni ra Giliyadi kutani va sungula ku vulavula na vona,+ va ku:16 “Ntshungu hinkwawo wa Yehovha+ wu te, ‘Xana i xiendlo muni xo pfumala vutshembeki+ lexi mi xi endleke hi ku tiakela alitari,+ mi lwa ni Xikwembu xa Israyele, mi xi fularhela+ namuntlha, mi nga landzeli Yehovha, leswaku mi xandzukela Yehovha namuntlha?17 Xana xihoxo xa Peyori+ a xi ri xitsongo swinene eka hina, lexi hi nga tibasisangiki eka xona ku fikela esikwini leri, hambileswi khombo ri weleke ntshungu wa Yehovha?+18 N’wina—namuntlha mi ta tlhela, mi tshika ku landzela Yehovha; kutani loko n’wina, mo fularhela Yehovha namuntlha, mundzuku u ta hlundzukela ntshungu hinkwawo wa Israyele.+19 Loko ku ri ntiyiso leswaku tiko leri mi tshameke eka rona a ri basanga,+ tsemakanyani tiko mi ya etikweni ra ndzhaka+ ya Yehovha laha tabernakela ya Yehovha yi tshameke kona,+ mi tshama exikarhi ka hina; mi nga xandzukeli Yehovha naswona mi nga endli leswaku na hina hi xandzuka, hi ku va n’wina mi tiakela alitari ku engetela eka alitari ya Yehovha Xikwembu xa hina.+20 Xana a ku nga ri Akani+ n’wana wa Zara la endleke xiendlo xo pfumala vutshembeki malunghana ni xilo lexi nyikeriweke endzovisweni, xana ku hlundzuka a ku fikelanga ntshungu hinkwawo wa Israyele?+ A hi yena ntsena la feke hikwalaho ka xihoxo xakwe.’”+21 Hiloko vana va Ruveni ni vana va Gadi ni hafu ya nyimba ya Manase va hlamula,+ va vulavula ni varhangeri va Israyele va magidi:+22 “Loyi a nga ni Vukwembu,+ Xikwembu,+ Yehovha, Loyi a nga ni Vukwembu, Xikwembu, Yehovha,+ wa swi tiva,+ na Israyele u ta swi tiva.+ Loko ku ri ku xandzuka+ ni loko ku ri ku pfumala vutshembeki eka Yehovha,+ u nga hi ponisi esikwini leri.23 Loko a ku ri ku tiakela alitari leswaku hi tlhela hi tshika ku landzela Yehovha, naswona loko a ku ri ku humesa magandzelo yo hisiwa ni magandzelo ya mavele eka yona,+ loko a ku ri ku endlela switlhavelo swa xinakulobye eka yona, Yehovha u ta swi lavisisa;+24 kumbe loko hi nga swi endlanga hikwalaho ka ku vilela ko karhi, hi ku, ‘Emasikwini lama taka vana va n’wina va ta byela vana va hina va ku: “Xana mi na yini na Yehovha Xikwembu xa Israyele?25 Naswona ku ni ndzilakana lowu Yehovha a wu vekeke exikarhi ka hina na n’wina, vana va Ruveni ni vana va Gadi, ku nga Yordani. A mi na xiavelo eka Yehovha.”+ Kutani vana va n’wina va ta endla leswaku vana va hina va tshika ku chava Yehovha.’+26 “Hikwalaho hi te, ‘Hi kombela ku endla swo karhi, hi ku aka alitari, hi nga akeli ku endla gandzelo ro hisiwa hambi ku ri xitlhavelo,27 kambe leswaku ku va vumbhoni exikarhi ka hina+ na n’wina ni le ka switukulwana swa hina leswi nga ta ta endzhaku ka hina leswaku hi ta tirhela Yehovha emahlweni kakwe hi magandzelo yo hisiwa ni switlhavelo swa hina ni switlhavelo swa hina swa xinakulobye,+ leswaku emasikwini lama taka, vana va n’wina va nga byeli vana va hina va ku: “A mi na xiavelo eka Yehovha.’”28 Hiloko hi ku, ‘Loko vo tshuka va vula sweswo eka hina ni le ka switukulwana swa hina emasikwini lama taka, na hina hi ta ku: “Vonani nchumu lowu yimelaka alitari ya Yehovha lowu vatata wa hina va wu endleke, ku nga ri wa gandzelo ro hisiwa kumbe wa xitlhavelo, kambe i vumbhoni exikarhi ka hina na n’wina.’”29 A hi swinene eka hina, ku xandzuka hi ku tirhandzela eka Yehovha ni ku tlhela namuntlha hi nga ha n’wi landzeli Yehovha+ hi ku aka alitari ya gandzelo ro hisiwa, gandzelo ra mavele ni xitlhavelo handle ka alitari ya Yehovha Xikwembu xa hina leyi nga emahlweni ka tabernakela yakwe!”+30 Kutani loko Finiyasi+ lowa muprista ni tindhuna ta ntshungu+ ni varhangeri va Israyele va magidi lava a va ri na yena va twa marito lawa vana va Ruveni ni vana va Gadi ni vana va Manase va ma vuleke, swi va swinene ematihlweni ya vona.31 Hiloko Finiyasi n’wana wa Eliyazara lowa muprista a ku eka vana va Ruveni ni vana va Gadi ni vana va Manase: “Namuntlha ha swi tiva leswaku Yehovha u le xikarhi ka hina,+ hikuva a mi endlanga xiendlo lexi xo pfumala vutshembeki emahlweni ka Yehovha. Sweswi mi kutsule vana va Israyele evokweni ra Yehovha.”+32 Kutani Finiyasi n’wana wa Eliyazara lowa muprista ni tindhuna va suka+ eka vana va Ruveni ni vana va Gadi etikweni ra Giliyadi va ya etikweni ra Kanana eka vana va Israyele, va vuyisa rito eka vona.+33 Rito ri va rinene ematihlweni ya vana va Israyele; vana va Israyele va sungula ku dzunisa Xikwembu,+ a va vulavulanga hi ku tlhandluka va ri vuthu ku ya onha tiko ra vana va Ruveni ni vana va Gadi lava a va tshama eka rona.34 Vana va Ruveni ni vana va Gadi va thya alitari, hikuva “i vumbhoni exikarhi ka hina leswaku Yehovha i Xikwembu xa ntiyiso.”+


text:
GONDO 22
Nji txani atxi txi mahwako ka hofisi ya didhavi?
Siro sa mwaya wa Bhetele si thuma ka tihofisi to hambana hambana, si txi khatalela mthumo wo txhumayela ka ditiko dimwedo mwendo kupinda. Si nga avelwa ku va ka mitxawa ya wuhunduluxeli, ko ganja marevhista, ko maha mabhuku, ka wuxayiselo wa mabhuku, ka ku humiswa ka so maha ngu ku engisela ni tivhidhiyo mwendo ka ku wonelela timhaka timwane ka m’ganga.
Komisawu ya Didhavi yi wonelela mthumo. Mmidi wu wu Fumako wu ninga wutixamuleli wa didhavi dimwane ni dimwane ka komisawu ya didhavi donedo yi yi wumbwako ngu vanathu vararu mwendo ku pinda ava va fanelekako kwati. Komisawu yoneyo yi zivisa Mmidi wu wu Fumako mayelana ni ku kula ka mthumo ka ditiko dimwane ni dimwane adi di wonelelwako ngu wona, yi tshumela yi zivisa sikarato si si nga humelelako. Mibiko yoneyo yi vhuna Mmidi wu wu Fumako ti to wu maha txisungo txa ti to ngu yihi mhaka yi va nga yi patako ka mabhuku, ka mitshangano ni ka tisengeletano ka mbimo yi yi tako. Mbimo yotshe vaemeli va Mmidi wu wu Fumako va rumelwa ti to ve endela madhavi ni ku komba komisawu ya didhavi nzila yo khatalela siavelo sa yona. (Swivuriso 11:14) Mlongoloko wo sawuleka, wu pata ni m’wombawombo wu wu ningelwako ngu muemeli wa mzinza wa mafu otshe, wu nga lulamiselwa kuvhuna va va zumbako hafuhi ni didhavi.
Ku ningelwa txivhuno ka mabanza a koneho. Vanathu va va ku ni wutixamuleli wa didhavi va tumelela ku emiswa ka mabanza a maphya. Kambe ku ni vanathu va va khatalelako mithumo ya vanyaphandule, varumiwa ni vawoneleli va sigava ava va thumako ka thembwe ya didhavi. Vona va lulamisela tisengeletano ta hombe ni ta tidotho, va thangela mthumo wo aka Tinyumba ta Mfumo ni ku wonelela ku rumelwa ka mabhuku mabanzani. Totshe ti ti mahwako ka hofisi ya didhavi ti maha ti to mthumo wo txhumayela wu mawha ngu nzila ya yinene.—1 Vakorinto 14:33, 40.
Makomisawu ya madhavi ma wu vhunisa ku txani Mmidi wu wu Fumako?
Nji txani atxi txi mahwako ka hofisi ya didhavi?


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Timotiya 5:1-25
5 U nga n’wi soli hi matimba wanuna+ la kuleke. Ku ri na sweswo, n’wi khongotele tanihi tata wa wena, vaxinuna lavatsongo tanihi vamakwenu,2 vaxisati+ lava kuleke tanihi vamanana, vaxisati lavatsongo tanihi vamakwenu vaxisati+ hi vutengi hinkwabyo.3 Xixima tinoni leti ti nga tinoni hi xiviri.4 Kambe loko noni yo karhi yi ri ni vana kumbe vatukulu, vona a va rhange va dyondza ku hanya hi ku tinyiketela loku nga ni vukwembu endyangwini wa vona naswona va hakela ndziho lowu faneleke eka vatswari+ va vona ni vakokwa wa vona, hikuva leswi swa amukeleka emahlweni+ ka Xikwembu.5 Kutani wansati la nga noni hi xiviri naswona a pfumala xa vumbirhi,+ u veke ntshembo wakwe eka Xikwembu+ naswona wa phikelela eswikombelweni ni le swikhongelweni vusiku ni nhlikanhi.+6 Kambe loyi a hlongorisaka ku titsakisa+ hi swa nyama u file+ hambiloko a hanya.7 Kutani hambetani mi nyikela swileriso leswi, leswaku va ta pfumala xisandzu.8 Hakunene, loko munhu a nga va wundli lava nga va ka vona,+ ngopfu-ngopfu lava nga swirho swa ndyangu+ wakwe, u landzule+ ripfumelo+ naswona u bihe ngopfu ku tlula munhu la nga riki na ripfumelo.9 Noni leyi nga riki ehansi ka malembe ya 60 hi vukhale a yi tsariwe enxaxamelweni, loko yi ve nsati wa nuna un’we,10 leyi ku nyikeriwaka vumbhoni bya mintirho+ leyinene ha yona, loko yi kurise vana, loko yi rhurhele vafambi,+ loko yi hlambise milenge ya vakwetsimi,+ loko yi pfune lava a va ri enhlomulweni,+ loko yi landzele ntirho+ wun’wana ni wun’wana lowunene hi ku gingiriteka.11 Hi hala tlhelo, tinoni letitsongo u nga ti tsali enxaxamelweni, hikuva loko minsusumeto ya tona ya vuxaka bya rimbewu yi nghene exikarhi ka tona na Kreste,+ ti lava ku nghenela vukati,12 ta avanyisiwa hikuva ti honise ku kombisa ripfumelo ka tona ko sungula.+13 Hi nkarhi lowu fanaka ti dyondza ni ku tshama hi mavoko, ti famba-famba hi tindlu; ina, a ti tshami hi mavoko ntsena, kambe ti tlhela ti va vahlevi ni ku nghenelela etimhakeni+ ta vanhu van’wana, ti vulavula hi swilo leswi ti nga fanelangiki ku vulavula ha swona.14 Hikokwalaho ndzi navela leswaku tinoni letitsongo ti tekiwa,+ ti tswala vana, ti langutela ndyangu, ti nga nyiki mukaneti xivangelo xo rhukana.+15 Entiyisweni, van’wana se va hambukisiwile leswaku va landzela Sathana.16 Loko ku ri ni wansati la pfumelaka la nga ni tinoni, a a ti pfune, naswona vandlha ri nga rhwali ndzhwalo. Kutani rona ri ta pfuna lava nga tinoni+ hi xiviri.17 Vavanuna lava kuleke lava ungamelaka+ hi ndlela leyinene a va tekiwe va ri lava faneriwaka hi ku xiximiwa+ loku andzisiweke kambirhi, ngopfu-ngopfu lava tirhaka hi matimba eku vulavuleni ni le ku dyondziseni.+18 Hikuva tsalwa ri ri: “U nga tshuki u siva nomu wa nkunzi loko yi hula ntshovelo”;+ nakambe: “Mutirhi u faneriwa hi hakelo yakwe.”+19 U nga tshuki u pfumela xihehlo lexi wanuna la kuleke a hehliwaka ha xona, handle ka loko ntsena ku ri hi vumbhoni bya timbhoni+ timbirhi kumbe tinharhu.20 Vanhu lava hanyaka hi xidyoho+ va tshinye+ emahlweni ka vahlaleri hinkwavo, leswaku ni lavan’wana hinkwavo va ta chava.+21 Ndza ku lerisa swinene-nene emahlweni ka Xikwembu na Kreste Yesu ni le ka tintsumi leti hlawuriweke leswaku u hlayisa swilo leswi handle ka xihlawuhlawu, u nga endli nchumu hi ku ya hi mboyamelo+ wa ku ya hi nghohe.22 U nga tshuki u tlhandleka munhu+ mavoko hi ku anghwetla; naswona u nga hlanganyeli eswidyohweni swa van’wana;+ tihlayise u tengile.+23 U nga ha tshuki u nwa mati, kambe tirhisa vhinyo+ yitsongo hikwalaho ka khwiri ra wena ni hikwalaho ka ku vabya ka wena ka nkarhi ni nkarhi.24 Swidyoho swa vanhu van’wana swi tikomba+ erivaleni, swi yisa eku avanyisiweni hi ku kongoma, kambe loko ku ri vanhu van’wana, swidyoho swa vona na swona swi vonaka endzhaku.+25 Hi ndlela leyi fanaka ni mintirho leyinene yi tikomba+ erivaleni, naswona leyi nga riki tano a yi nge tshami yi fihlekile.+


text:
Tinhlamulo Ta Swivutiso Swa Bibele
Ha yini swi nga koteki leswaku ku va ni ku rhula emisaveni?
Bibele yi vulavula hi swivangelo swimbirhi. Xo sungula, hambileswi vanhu va endleke swilo swo hlamarisa, a va vumbiwanga va ri ni vuswikoti byo tikongomisa. Xa vumbirhi, makungu ya vanhu a ma humeleli hikuva “misava hinkwayo yi le hansi ka matimba ya lowo homboloka,” ku nga Sathana Diyavulosi. Xisweswo, matshalatshala ya vanhu a ma swi koti ku tisa ku rhula emisaveni.—Hlaya Yeremiya 10:23; 1 Yohane 5:19.
Vutianakanyi bya munhu ni ku navela kakwe swi tlhele swi endla leswaku misava yi pfumala ku rhula. I hulumendhe ya misava hinkwayo ntsena leyi nga kotaka ku dyondzisa vanhu leswinene, ku khathalela van’wana ni ku tisa ku rhula emisaveni.—Hlaya Esaya 32:17; 48:18, 22.
I mani loyi a nga ta tisa ku rhula emisaveni?
Xikwembu xa Matimba Hinkwawo xi tshembise leswaku xi ta simeka hulumendhe yin’we leyi nga ta fuma vanhu hinkwavo. Yi ta siva mimfumo hinkwayo ya vanhu. (Daniyele 2:44) N’wana wa Xikwembu, ku nga Yesu, u ta fuma tanihi Hosana Ya Ku Rhula. U ta herisa vuhomboloki emisaveni hinkwayo naswona u ta dyondzisa vanhu ndlela ya ku rhula.—Hlaya Esaya 9:6, 7; 11:4, 9.
Ni sweswi, ehansi ka nkongomiso wa Yesu, vanhu va timiliyoni emisaveni hinkwayo va le ku tirhiseni ka Rito ra Xikwembu, ku nga Bibele, leswaku va dyondzisa vanhu ndlela yo va ni ku rhula ni vanhu van’wana. Ku nga ri khale, ku ta va ni ku rhula emisaveni.—Hlaya Esaya 2:3, 4; 54:13.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 10:1-42
10 Kutani a vitana vadyondzisiwa vakwe va 12 ivi a va nyika matimba yo hlula mimoya leyi nga basangiki,+ ku endlela leswaku va yi hlongola ni ku horisa swifo swa mixaka hinkwayo ni vulema bya mixaka hinkwayo.2 Mavito ya vaapostola+ va 12 hi lawa:+ Wo sungula i Simoni, loyi a vuriwaka Petro,+ na Andriya+ makwavo; na Yakobo n’wana wa Zebediya+ na Yohane makwavo;3 Filipi na Bartolomi;+ Tomasi+ na Matewu+ lowa muluvisi; Yakobo n’wana wa Alfiya,+ na Tadiya;4 Simoni lowa Mukananiya,+ na Yudasi Iskariyota, loyi endzhaku a nga n’wi xenga.+5 Yesu a rhuma lava va 12, a va lerisa+ a ku: “Mi nga teki gondzo leri yaka eka va matiko, naswona mi nga ngheni emutini+ wa Vasamariya;6 kambe, ematshan’weni ya sweswo, hambetani mi ya eka tinyimpfu ta yindlu ya Israyele+ leti lahlekeke.7 Loko mi ri karhi mi famba, chumayelani, mi ku, ‘Mfumo wa matilo wu tshinele.’+8 Hanyisani vanhu+ lava vabyaka, pfuxani vanhu lava feke, basisani va nhlokonho, hlongolani madimona. Mi amukele mahala, nyikani mahala.+9 Mi nga longi nsuku kumbe silivhere kumbe koporo exipachini xa vamba ra n’wina,+10 kumbe nkwama wa swakudya wa riendzo, kumbe tinguvu timbirhi ta le ndzeni, kumbe maphaxani kumbe nhonga; hikuva mutirhi u faneriwa hi swakudya swakwe.+11 “Emutini kumbe eximutanini xin’wana ni xin’wana lexi mi nga ta nghena eka xona, lavisisani loyi swi n’wi fanelaka, kutani mi tshama kona kukondza mi suka.+12 Loko mi nghena endlwini, xewetani va ndyangu;13 kutani loko yindlu ya kona swi yi fanela, ku rhula loku mi yi navelelaka kona a ku ve eka yona;+ kambe loko swi nga yi faneli, ku rhula ka n’wina a ku tlhelele eka n’wina.14 Kun’wana ni kun’wana laha ku nga riki na munhu la mi amukelaka kumbe la yingisaka marito ya n’wina, loko mi huma endlwini yoleyo kumbe emutini wolowo, phumunhani ritshuri emilengeni ya n’wina.+15 Ndzi tiyisile ndzi ri eka n’wina, Swi ta tiyiseleka swinene etikweni ra Sodoma+ na Gomora hi Siku ra Vuavanyisi ku ri ni muti+ wolowo.16 “Maswivo! Ndza mi rhuma kukota tinyimpfu exikarhi ka timhisi;+ hikokwalaho vanani ni vuxiyaxiya kukota tinyoka+ naswona mi kala nandzu kukota matuva.+17 Tivoneleni vanhu;+ hikuva va ta mi nyiketa etihubyeni+ ta rikwavo, naswona va ta mi ba+ emasinagogeni+ ya vona.18 Ina, mi ta huduleriwa emahlweni ka tindhuna-nkulu ni tihosi+ hikwalaho ka mina, leswaku byi va vumbhoni+ eka vona ni le ka matiko.19 Hambiswiritano, loko va mi nyiketa, mi nga vileli leswaku mi ta vulavurisa ku yini kumbe mi ta vulavula yini; hikuva leswi mi nga ta swi vulavula, mi ta nyikiwa swona hi nkarhi+ wolowo;20 hikuva lava vulavulaka a ko va n’wina ntsena, kambe i moya wa Tata wa n’wina lowu vulavulaka ha n’wina.+21 Ku tlula kwalaho, makwavo+ u ta nyiketa makwavo leswaku a dlawa, tatana a nyiketa n’wana wakwe, kasi vana va ta pfukela vatswari va endla leswaku va dlayiwa.+22 Naswona mi ta vengiwa hi vanhu hinkwavo hikwalaho ka vito+ ra mina; kambe loyi a tiyiselaka ku ya fika emakumu hi yena loyi a nga ta ponisiwa.+23 Loko va mi xanisa emutini wun’wana, balekelani eka wun’wanyana;+ hikuva ndzi tiyisile ndzi ri eka n’wina, N’wana wa munhu u ta fika+ mi nga si heta ku rhendzeleka+ ni miti ya Israyele.24 “Mudyondzisiwa a nga n’wi tluli mudyondzisi wakwe, ni hlonga a ri yi tluli hosi ya rona.+25 Swi ringene leswaku mudyondzisiwa a fana ni mudyondzisi wakwe, ni hlonga ri fana ni hosi+ ya rona. Loko vanhu va vitane n’wini wa yindlu va ku i Belzebule,+ xana va nga ka va nga va vitani hilaha ku tlurisaka lavaya va ndyangu wakwe?26 Hikokwalaho mi nga va chavi; hikuva ku hava lexi funengetiweke lexi nga ta ka xi nga fununguriwi, ni xihundla lexi nga ta ka xi nga tiviwi.+27 Leswi ndzi mi byelaka swona emunyameni, swi vuleni eku vonakaleni; naswona leswi mi swi twaka swi hleveteriwa, swi chumayeleni mi ri ehenhla ka tindlu.+28 Naswona mi nga va chavi+ lava dlayaka miri kambe va nga swi kotiki ku dlaya moya-xiviri; kambe ku ri na sweswo chavani+ loyi a nga lovisaka moya-xiviri ni miri eGehena.+29 Xana swindzingiri swimbirhi a swi xavisiwi hi mali ya nsimbi ya risima leritsongo ke?+ Kambe ku hava ni xin’we xa swona lexi nga waka ehansi Tata wa n’wina a nga swi tivi.+30 Hambi ku ri misisi ya tinhloko ta n’wina yi hlayiwile hinkwayo.+31 Hikokwalaho mi nga chavi: Mi ni risima ku tlula swindzingiri+ swo tala.32 “Kutani, un’wana ni un’wana la vulaka leswaku u ni vun’we na mina emahlweni ka vanhu, na mina ndzi ta vula emahlweni ka Tata wa mina loyi a nge matilweni leswaku ndzi ni vun’we+ na yena;33 kambe mani na mani la ndzi alaka emahlweni ka vanhu, na mina ndzi ta n’wi ala+ emahlweni ka Tata wa mina la nge matilweni.34 Mi nga ehleketi leswaku ndzi tise ku rhula emisaveni; a ndzi tisanga ku rhula,+ kambe ndzi tise banga.35 Hikuva ndzi tele ku ta vanga ku avana exikarhi ka jaha ni tata wa rona, ni le xikarhi ka n’wana wa nhwanyana ni mana wa yena, ni le xikarhi ka nhlomi ni n’wingi+ wa yona.36 Hakunene, valala va munhu ku ta va vanhu va ndyangu wa yena.37 Loyi a nga ni xinakulobye lexikulu eka tata wakwe kumbe mana wakwe ku tlula eka mina a nga ndzi faneli; naswona loyi a nga ni xinakulobye lexikulu eka n’wana wakwe wa jaha kumbe wa nhwanyana ku tlula eka mina a nga ndzi faneli.+38 Naswona mani na mani la nga rhwaliki mhandzi yakwe ya nxaniso ivi a ndzi landzela a nga ndzi faneli.+39 Loyi a kumaka moya-xiviri wakwe u ta lahlekeriwa hi wona, ni loyi a lahlekeriwaka hi moya-xiviri wakwe hikwalaho ka mina u ta wu kuma.+40 “Loyi a mi amukelaka u amukela na mina, ni loyi a ndzi amukelaka u amukela ni loyi a ndzi rhumeke.+41 Loyi a amukelaka muprofeta hileswi a nga muprofeta u ta kuma hakelo+ ya muprofeta, ni loyi a amukelaka munhu loyi a lulameke hileswi a nga munhu loyi a lulameke u ta kuma hakelo+ ya munhu loyi a lulameke.42 Naswona mani na mani loyi a nyikaka un’wana wa lava lavatsongo xinwelo xa mati yo titimela ntsena leswaku a nwa hileswi a nga mudyondzisiwa, ndzi tiyisile ndzi ri eka n’wina, a nge lahlekeriwi hi hakelo+ yakwe.”


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yeremiya 5:1-31
5 Tsendzelekani eswitarateni swa Yerusalema sweswi, emintsendzeleni mi lava munhu,+ loko a ri kona la lavaka vululami,+ un’wana ni un’wana loyi a lavaka vutshembeki,+ ndzi ta n’wi rivalela.2 Hambiloko va ku: “Leswi Yehovha a hanyaka,” va ta va va hlambanya mavunwa lamakulu.+3 Oho Yehovha, xana mahlo wolawo ya wena a ma langutanga vutshembeki?+ U va bile,+ kambe a va vabyanga.+ U va lovisile.+ Va arile ku teka ndzayo.+ Va nonon’hwise swikandza ku tlula ribye.+ Va arile ku tlhela.+4 Mina ndzi te: “Hakunene i va xiyimo xa le hansi. Va endle vuphukuphuku, hikuva va honise ndlela ya Yehovha, vuavanyisi bya Xikwembu xa vona.+5 Ndzi ta ya eka lavakulu ndzi vulavula na vona;+ hikuva va fanele va yi lemukile ndlela ya Yehovha, vuavanyisi bya Xikwembu+ xa vona. Hakunene hinkwavo va fanele va tshove joko; va fanele va tseme switsimbo hi le xikarhi.”+6 Hi yona mhaka leyi nghala leyi humaka ekhwatini yi va dlayeke, mhisi ya le timbaleni ta le kwandzasini yi va phangelaka,+ yingwe yi tshamaka yi rhamelile emitini ya vona.+ Un’wana ni un’wana loyi a humaka eka vona wa phatluleriwa. Hikuva ku tlula ka vona nawu ku tele; ku pfumala ka vona vutshembeki ku tele.+7 Xana ndzi nga mi rivalela njhani eka nchumu lowu? Vana va n’wina va ndzi siyile, va tshamela ku hlambanya+ hi lexi nga riki Xikwembu.+ Mina ndzi hambete ndzi va enerisa,+ kambe vona va hambete va endla vuoswi,+ kasi endlwini ya nghwavava va ya hi mintlawa.8 Va fana ni tihanci leti nga ni ku navela ka rimbewu, leti nga ni marhanga lamakulu ya vununa. Un’wana ni un’wana u rila eka nsati wa nakulobye.+9 “Xana a ndzi fanelanga ndzi lava ku tihlamulela hikwalaho ka swilo leswi?” ku vula Yehovha.+ “Kumbe, xana moya-xiviri wa mina a wu fanelanga wu tirihisela etikweni ro fana ni leri?”+10 “Tlhandlukelani enxaxamelweni wa mirhi yakwe ya vhinya mi onha,+ kambe mi nga herisi hi ku helela.+ Susani swihluke swa yona leswikulu, hikuva a hi swa Yehovha.+11 Hikuva yindlu ya Israyele ni yindlu ya Yuda ti ndzi xengile hakunene,” ku vula Yehovha.+12 “Va landzule Yehovha, va tshamela ku vula va ku, ‘A nga kona.+ Naswona ku hava khombo leri nga ta hi wela, ku hava banga kumbe ndlala leyi nga ta hi fikela.’+13 Kutani vaprofeta va va mheho, rito a ri kona eka vona.+ Ku ta endliwa hi ndlela yoleyo eka vona.”14 Hikokwalaho Yehovha, Xikwembu xa mavuthu, u te: “Leswi mi vulaka leswi, ndzi endla marito ya mina ma va ndzilo enon’wini wa n’wina,+ vanhu lava va ta va tihunyi, kunene wu ta va lovisa.”+15 “Kutani ndzi mi tisela tiko leri humaka ekule,+ N’wina yindlu ya Israyele,” ku vula Yehovha. “I tiko leri tshamaka nkarhi wo leha.+ I tiko ra khale swinene, tiko leri mi nga ri tiviki ririmi ra rona, naswona a mi swi twisisi leswi va swi vulavulaka.16 Nkotloto wa vona wa miseve wu fana ni xilahlo lexi pfulekeke; hinkwavo i vavanuna va matimba.+17 Kunene va ta tlhela va dya ntshovelo wa n’wina ni xinkwa xa n’wina.+ Vanhu lava va ta dya vana va n’wina va majaha ni va vanhwanyana. Va ta dya mintlhambi ya n’wina ya tinyimpfu ni mintlhambi ya n’wina ya tihomu. Va ta dya murhi wa n’wina wa vhinya ni nkuwa wa n’wina.+ Miti ya n’wina leyi tiyeke leyi mi yi tshembaka va ta yi tsema hi banga.”18 “Hambi ku ri emasikwini wolawo,” ku vula Yehovha, “a ndzi nge mi herisi.+19 Kutani n’wina mi ta ku, ‘Hikwalaho ka yini Yehovha Xikwembu xa hina a hi endle swilo leswi hinkwaswo?’+ Mi fanele mi ku eka vona, ‘Tanihi leswi mi ndzi siyeke kutani mi ya tirhela xikwembu ximbe etikweni ra n’wina, hi ndlela yoleyo mi ta tirhela vafambi etikweni leri nga riki ra n’wina.’”+20 Vulani leswi endlwini ya Yakobe, mi swi twarisa eYuda, mi ku:21 “Twanani leswi, N’wina vanhu lava nga tlharihangiki lava nga riki na mbilu:+ Va ni mahlo, kambe a va voni;+ va ni tindleve, kambe a va twi.+22 ‘Xana a mi ndzi chavi,’+ ku vula Yehovha, ‘kumbe, xana a mi ku twi ku vava lokukulu hikwalaho ka mina,+ loyi a vekeke sava ri va ndzilakana wa lwandle, xileriso lexi tshamaka hilaha ku nga heriki leswaku ri nga wu hundzi? Hambiloko magandlati ya rona ma ya hala ni hala, kambe a ma nge endli nchumu; hambiloko ma kariha, a ma nge wu hundzi.+23 Kambe vanhu lava va ni mbilu yo sihalala ni yo xandzuka; va hambukile naswona va hambeta va famba endleleni ya vona.+24 Kambe embilwini ya vona a va vulanga va ku: “Sweswi a hi chaveni Yehovha Xikwembu+ xa hina, Loyi a nisaka maboboma ni mpfula ya xixikana ni mpfula ya ximun’wana hi nguva+ ya kona, Loyi a rindzaka ni mavhiki lama vekiweke ya ntshovelo wa hina.”+25 Swihoxo swa n’wina swi hambukise swilo leswi ni swidyoho swa n’wina swi mi tsonise swilo leswinene.+26 “‘Hikuva ku kumeke vanhu vo homboloka+ exikarhi ka vanhu va mina. Va tshamela ku nyangisisa, ku fana niloko vaphasi va tinyenyana va nyandlamelela.+ Va veke xirimbana lexi onhaka. Va khoma vanhu.27 Kukota hoko leyi teleke hi swivumbiwa leswi hahaka, tindlu ta vona na tona ti tele vuxisi.+ Hi yona mhaka leyi va veke lavakulu naswona va kumeke rifuwo.+28 Va nonile;+ va hatima. Va tlhela va khapakhapa swilo swo biha. Ku hava nandzu lowu va wu kambisiseke,+ hambi ku ri nandzu wa n’wana la nga riki na tatana,+ leswaku va humelela;+ a va vanga na mhaka ni vuavanyisi bya swisiwana.’”29 “Xana a ndzi fanelanga ndzi lava leswaku va tihlamulela hikwalaho ka swilo leswi,” ku vula Yehovha, “kumbe, xana moya-xiviri wa mina a wu fanelanga wu tirihisela eka tiko ro fana ni leri?+30 Etikweni ku tisiwe xiyimo xo hlamarisa, nchumu lowu chavisaka:+31 Entiyisweni vaprofeta va profeta mavunwa;+ kasi loko ku ri vaprista, va fuma hi ku ya hi matimba ya vona.+ Vanhu va mina va swi rhandze swi ri tano;+ xana n’wina mi ta endla yini emakun’wini ya swona?”+